EU odobrila 6.000 spajanja kompanija, a odbila samo 30\nPredsednik Evropske komisije Žan-Klod Junker izjavio je da Komisija ne blokira bespotrebno određena spajanja kompanija.\nJunker je to odgovorio nakon što su se u Francuskoj i Nemačkoj pojavile kritike na račun odluke EK o odbacivanju spajanja železničkog poslovanja “Siemensa” i “Alstoma”.\n"Ovo je poruka za one koji kažu da je Komisija sastavljena od tvrdoglavih tehnokrata. To pokazuje da mi verujemo u konkurenciju dok god je ona fer za sve. Nikada se nećemo igrati politike kada je u pitanju osiguranje ravnopravnih uslova", dodao je on.\nVlade Nemačke i Francuske, najmoćnijih članica EU, snažno su lobirale da se “Siemensu” i “Alstomu” dozvoli spajanje njihovog železničkog poslovanja, kako bi u Evropi i u inostranstvu bile jača konkurencija velikim kineskim rivalima, prenosi B92.\nKomisija je to, međutim, odbila.


Savet bezbednosti UN odobrio formiranje istražnog tima za ratne zločine\nSavet bezbednosti UN odobrio je formiranje istražnog tima UN koji će skupljati dokaze o delima militanata Islamske države u Iraku koja se mogu okarakterisati kao ratni zločini, zločini protiv čovečnosti i genocid, saopšteno je iz UN.\nU saopštenju se navodi da je Savet bezbednosti UN jednoglasno prihvatio predlog rezolucije Velike Britanije, predložen nakon nekoliko meseci pregovora sa Irakom, u kojem se od generalnog sekretara UN Antonija Gutereša zahteva da oformi tim koji će "podržati domaće napore da militanti snose odgovornost".\nIz UN navode da će se dokazi koristiti u zavisnosti od dogovora sa Vladom Iraka, "od slučaja do slučaja".\nStručnjaci UN su u junu izjavili da je prošle godine Islamska država počinila genocid nad Jezidima u Siriji i Iraku, u nameri da unište manjinsku versku zajednicu ubijanjem, seksualnim porobljavanjem i drugim vidovima zločina.\nAdvokat za ljudska prava Amal Kluni i pripadnica Jezida Nadia Murad, koju su u Mosulu silovali militanti Islamske države, odavno pozivaju vlasti u Iraku da dozvole istražiocima UN da pomognu u istrazi o zločinima.\nPomoć UN je prošlog meseca zatražio ministar spoljnih poslova Iraka Ibrahim el DŽafari u zvaničnom pismu Savetu bezbednosti UN.


Republika Makedonija i službeno Republika Severna Makedonija\nSkoplje prilikom podizanja zastave NATO-a. 12. februara 2019.\nRepublika Makedonija je u utorak poslepodne i formalno promenila ime u Republika Severna Makedonija.\nU prvom saopštenju te vlade sa novim imenom države navodi se da je 12. februara na snagu stupio Konačni dogovor o rešavanju spora sa Grčkom oko imena zvan Prespanski dogovor, što je Ministarstvo spoljnih poslova objavilo u Službenom glasniku.\nIstiče se da su ispunjeni svi uslovi za stupanje na snagu ustavnih amadmana kojima je ime države promenjeno u Severna Makedonija i ustavnih zakona za njihovo sprovodjenje, kao i da su ti amandmani koje je parlament doneo 11. januara danas stupili na snagu kada ih je Vlada objavila u Službenom glasniku.\n"Time, kako se navodi, započinje izvršavanje obaveza koje proizlaze iz Konačnog dogovora i ustavnih amandmana. Prve odluke u vezi sa potrebnim merama i aktivnostima biće predstavljene u saopštenju koje će objaviti Muđuresorna grupa za izvršavanje obaveza iz Konačnog dogovora", navela je Vlada.\nRanije danas ispred zgrade Vlade u Skoplju zavijorila se zastava NATO-a.


većom promocijom bicikala i javnog prevoza\nProblem koji se odnosi na nedovoljan broj parking mesta, uvek je aktuelno pitanje Novog Sada.\nUprkos izgradnji novih parking mesta, gužva i nepropisno parkiranje su svakodnevne pojave.\nU protekloj godini obezbeđeno je više od 150 novih parking mesta u Novom Sadu, a u 2020. očekuje se još 200 na okretnici kod Štranda, kažu iz preduzeća Parking Servis.\n"Godina iza nas je bila mogu reći veoma uspešna - godina investicija. Posle nekog dužeg vremena radili smo mnoge parkinge po gradu. Za ovo kratko vreme ja bih izdvojio jedan novi parking u ulici Filipa Višnjića koji nije pod naplatom, ali koji je od kad je otvoren popunjen", kaže Radomir Jeknić, Parking servis.\nOtvorena je i nova NS bajk stanica, a iako je u gradu sve više biciklista, takođe se uvećava i broj automobila, pa se procenjuje da ih je trenutno oko 140 hiljada u Novom Sadu.\n"Niko ne može da postigne da napravi toliki broj parking mesta, koliko ima automobila. Ovaj problem nije nešto što se podvuče crta, napravimo određen broj parking mesta i kažemo evo sad smo rešili problem, nema više problema sa parkiranjem, njega će uvek biti, zato što je priliv stanovništva u ovaj grad dosta veliki", kaže Jeknić.\nZbog tih razloga, Parking servis je uveo opciju iznajmljivanja bicikala, koju u toku godine korist Novosađani ali i strani turisti, a mnoge evropske zemlje smanjile su upotrebu automobila upravo većom promocijom bicikala i javnog prevoza.\nbicikl garaža gradski prevoz Novi Sad parking


Energyobserver - EU / SASOLI: NEKE ZEMLJE EU SA REZERVAMA OKO DATUMA POČETKA PREGOVORA PREISPITUJU SVOJ STAV\nSasoli je 4. novembra na zajedničkoj konferenciji sa premijerom Severne Makedonije Zoranom Zaevom rekao da na Evropskom savetu nije bilo izričitog "ne" po pitanju otpočinjanja pregovora i istakao da su neke zemlje članice koje su imale rezerve u fazi preispitivanja tog stava.\n"Sledi Samit u Zagrebu i niz susreta i posvećeni smo ovom procesu za koji se nadam da će da se završi zaključcima na prosperitetan i pozitivan način. Vlade zemalja koje su iskazale uzdržanost i rezervu sada su u fazi procene i preispitivanja sopstvene odluke. Ovo je trenutak koji govori o velikom optimizmu i poverenju", rekao je Sasoli.\nPredsednik EP je rekao da je za vreme poslednjeg Saveta EU "bilo prigovora koji su došli od tri vlade zemalja članica i ti predlozi da kažemo ne, doveli su do zaključivanja odluke". "U suštini se nije čulo ne. Nije bilo negiranja pitanja započinjanja pregovora i dobijanja datuma. Ali, bio je jedan vid uslovljavanja", rekao je Sasoli.\n"Moramo da produžimo sa reformama, čak i snažnije, dokazujući da u ovoj zemlji vlada pravo, da imamo snažne argumente za napredak u ekonomiji. Te reforme su napotrebnije nama", rekao je premijer Zaev.\n"Odličan sastankak sa premijerom Severne Makedonije u Skoplju. Drago mi je što evropski duh u njegovoj zemlji nije slomljen. Zajedno ćemo da prevaziđemo svaku prepreku i a krenemo ka pregovorima za pristupanje", istakao je Sasoli.\n"Odluka Evropskog saveta da se vrati pitanju proširenja idućeg proleća može da bude demotivišuća za Severnu Makedoniju i za ceo region Zapadnog Balkana", rekao je Pendarovski.\n"Napravili ste veliki napor, čak ste promenili ustavno ime, ali nemojte da žalite zbog toga. To je bila mnogo važna stvar kojom treba da se ponosite, koja treba da pokaže vašu hrabrost i koja će omogućiti ne samo da tražite pregovore i članstvo, već i da pristupite evroatlantskim savezima. Ovo je odlučujući korak koji pokazuje evropskim institucijama da ste spremi na zajedničk put sa nama", rekao je on u parlamentu Severne Makedonije.\n"Ovde sam da vam kažem da delimo vaše razočarenje, ta razočarenja su i naša, jer smo ubeđeni da imamo zajedničku bidućnost, a ona se zove Evropska unija. Postoje određene teškoće koje treba da prevaziđemo, ali treba da gledamo sa optimizmom i da završimo ovu fazu, što će omogućiti da Severna Makedonija počne pregovre sa EU", rekao je predsednik Evropskog parlementa.


Budućnost je stigla- put koji puni baterije automobilima - PODOVI\nKamen mermer granit Budućnost je stigla- put koji puni baterije automobilima\nŠvedska je predstavila put koji je sposoban da napuni baterije vozila koja se voze po njemu.\nPut dug dva kilometra povezuje aerodrom Arlanda u Stokholmu do jednog mesta van grada, a dok automobil ide putem, on će napuniti bateriju električnog automobila. Put koristi tehnologiju provodnog punjača, tokom koje se energija prebacije iz dve trake električnih šina instaliranih na površini puta, pa sve do automobila zahvaljujući ručici na dnu automobila ili kamiona. Testovi na kojima je put poplavljen slanom vodom pokazuju da je nivo struje na površini puta bio dovoljno nizak da možete da hodate bosi, pa ne postoji ni potencijalna nus-pojava ovakvog puta.\nPunjenje se automatski prekida kada se vozilo zaustavi, a sistem sam izračunava potrošnju energije svakog vozila, a samim tim i cenu koju vozač treba da plati. Projekat je samo početak na putu do švedskog cilja – da dostigne nezavisnost od fosilnih ulja do 2030. godine, što bi značilo i redukciju izduvnih gasova od čak 70 odsto!\nKilometar ovakvog puta košta milion dolara, a za samo tri godine u planu je izgradnja 20 hiljada kilometara ovakvih puteva širom Švedske.\nPrethodni tekstUređenje dvorišta i terasa – Kreativnost po prihvatljivoj ceni\nSledeći tekstOdabir i projektovanje industrijskih podova


Košarac o sajmu EXPO': Sarajevo ne može predstavljati Banjaluku\n14.10.2021 / 14:24 BiH - Državni ministar\nMinistar spoljne trgovine i ekonomskih odnosa BiH Staša Košarac izjavio je da u potpunosti podržava nastup privrednika iz Republike Srpske i Federacije BiH na sajmu ''EXPO 2020 Dubai'', ali da je neprihvatljivo i u suprotnosti sa ustavnim i zakonskim propisima da Vlada Kantona Sarajevo vrši organizaciju učestvovanja BiH na ovom međunarodnom događaju.\n''Ministarstvo spoljne trgovine i ekonomskih odnosa BiH je odlukom Savjeta ministara BiH određeno kao nosilac aktivnosti pripreme učestvovanja BiH na sajmu 'EXPO 2020 Dubai'. Od samog početka ulažemo maksimalne napore kako bismo iznašli način za ravnopravno predstavljanje privrednika iz Republike Srpske i Federacije BiH na ovoj prestižnoj manifestaciji'', istakao je ministar Košarac.\nOn je podsjetio da je, nakon imenovanja Organizacijskog odbora BiH i potpisivanja Ugovora o učestvovanju na svjetskoj izložbi ''EXPO 2020 Dubai'', Ministarstvo spoljne trgovine i ekonomskih odnosa BiH u šest navrata predlagalo da Savjet ministara BiH usvoji potrebne akte u vezi sa nastupom na sajmu u Dubaiju, među kojima je bio i Troškovnik za učestvovanje.\n''Predsjedavajući Zoran Tegeltija i ministri iz Republike Srpske svaki put su glasali za predložene akte, ali ministri iz Federacije BiH do danas nisu dali saglasnost. Izostankom njihove saglasnosti, Savjet ministara BiH nije usvojio potrebne odluke i informacije. To praktično znači da je BiH onemogućeno učestvovanje na svjetskoj izložbi u Dubaiju, pa samim tim i provođenje planiranih aktivnosti u vezi sa kompletnom organizacijom programa na paviljonu'', naglasio je ministar Košarac.\nOn je najavio da će organizatore sajma ''EXPO 2020 Dubai'' obavijestiti o tome da isključivo nadležne institucije na nivou BiH mogu odobriti vizuelni identitet paviljona BiH i da on mora oslikavati unutrašnju strukturu zemlje.


U svim školama u Rasinskom okrugu neposredna nastava - KruševacGrad\nU šestoj nedelji škole, odnosno od 4. oktobra, osnovne i srednje škole u Rasinskom okrugu će nastavu držati neposredno u školi, osim odeljenja koja su zbog određenog broja pozitivnih učenika prebačena na onlajn ili kombinovani model. Od početka školske godine korona je potvrđena kod 469 đaka i 81 profesora u Rasinskom okrugu\nNaime, Ministarstvo prosvete je saopštilo odluku Tima za škole, prema kojoj od 4. oktobra kombinovanu nastavu pohađaju srednjoškolci na području 23 lokalne samouprave, među kojima nema ni jedne lokalne samouprave iz Rasinskog okruga.\nIstovremeno je resorno Ministarstvo saopštilo da u toj nedelji neće biti lokalnih samouprava u kojima će cele škole raditi onlajn, odnosno, po trećem modelu, te da je takvu odluku doneo Tim za škole, na osnovu epidemioloških podataka koji se odnose kako na obrazovne ustanove, tako i na same lokalne samouprave.\nPodsetimo da drugi model nastave podrazumeva kombinovanje neposredne nastave i nastave na daljinu, a odeljenja su podeljena u grupe.\nMinistarstvo je saopštilo da je, prema podacima Instituta za javno zdravlje „Milan Jovanović Batut“ u nedelji od 20. do 29. septembra broj obolele dece školskog uzrasta od 6 do 18 godina bio 3.834 (0,49 odsto) obolelih. Prema podacima kruševačkog Zavoda za javno zdravlje u pomenutom periodu u Rasinkom okrugu je zabeleženo 155 novih slučajeva oboljevanja među đacima, među kojima je njih 99 iz Kruševca. Istovremeno je u Okrugu registrovano oboljevanje kod još 21 profesora, od kojih je 12 iz Kruševca.\nTakođe, u osnovnim i srednjim školama u Srbiji ukupno je 297 (0,75odsto) odeljenja (16 i manje učenika) koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih 10 kalendarskih dana. Ukupno je 1.417 (3,57odsto) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 kalendarskih dana i 242 (0,61odsto) grupe u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih 10 kalendarskih dana.\nDevojčice FK Napredak Juniors 2018 podelile bodove u Jagodini\nKruševačka rukometna mladost za bolju budućnost\n18.10.2021 0 170\n09.10.2021 0 129\n26.09.2021 0 251\n20.09.2021 0 399\n18.09.2021 0 344\n21. oktobra 2021., 04:45


Uskoro stižu obaveštenja o dugovanju za porez na imovinu - Novi Sad\nUskoro stižu obaveštenja o dugovanju za porez na imovinu\n19:10:00 06.10.2020, Komentara: 0\nNovi Sad - Novosađanima će tokom oktobra na adrese stići obaveštenje Gradske poreske uprave - koliko duguju poreza na imovinu i do kada je rok da plate, a ukoliko u roku od najduže pet dana ne plate dug, stižu opomene. Krajnja instanca, ukoliko građani ne plate ni nakon opomene, biće prinudna naplata, najavljuju za 021 u Gradskoj poreskoj upravi.\nDa će Grad ući u naplatu dugovanja poreza na imovinu najavio je i gradonačelnik Novog Sada Miloš Vučević. On je u nedavnom obilasku radova na Adicama poručio da je zahvalan Novosađanima jer je naplata poreza na imovinu ove godine „fantastična“, ali da oni moraju da insistiraju i primene sve što je na raspolaganju da bi svi građani izmirili svoje obaveze prema Gradu.\n- Redovnom analizom nenaplaćenih potraživanja po osnovu poreza na imovinu, Gradska poreska uprava utvrdila je da postoje obveznici koji nisu izmirili svoje obaveze o roku dospeća. Shodno tome, poreski organ će tokom oktobra uputiti pisano obaveštenje o stanju duga kojima se svi dužnici pozivaju da neplaćenu poresku obavezu izmire odmah ili najkasnije u roku od pet dana od prijema obaveštenja. Ono što je važno istaći je da će svim dužnicima biti omogućeno da u skladu sa Zakonom o poreskom postupku i poreskoj administraciji, podnesu Zahtev za odlaganje plaćanja poreskog duga na rate, uz otpis kamate od 50 odsto, a kako bi izbegli dodatne troškove - kažu u Poreskoj upravi.\nUkoliko građanin u navedenom roku ne izmiri svoje obaveze ili ukoliko ne podnese zahtev za odlaganje plaćanja poreskog duga, Gradska poreska uprava pokreće postupak prinudne naplate - najpre izdavanjem opomene, a potom i samom prinudnom naplatom.\nNovosađani su, kažu u upravi, finansijski disciplinovani, uredne platiše i veliki broj njih je već iskoristio reprogram i otplatio dug na rate, uz otpis kamate.


Kritike na račun BiH iz Vijeća Evrope - Radio Nasa Rijec Chicago\nKritike na račun BiH iz Vijeća Evrope\nIzvjestioci su istakli da građani BiH “ne zaslužuju da budu taoci uskih političkih interesa i etničkih svađa oko funkcija”\nKoizvjestioci Parlamentarne skupštine Vijeća Evrope za BiH Karin Voldset i Žan-Klod Minjon izrazili su danas “duboko žaljenje” što ni šest mjeseci poslije opštih izbora Skupština BiH nije imenovala novu delegaciju u Parlametarnu skupštinu.\n“To znači da BiH neće biti u mogućnosti da učestvuje u radu Parlametarne skupštine Vijeća Evrope i komiteta i, naročito, neće imati predstavnika u Komitetu za monitoring koji nadzire ispunjavanje obaveza BiH od kako je postala članica Vijeća Evrope 2002”, navodi se u saopštenju koizvjestilaca za BiH.\nOni su pozvali tri preostala kantona u BiH (Livanjski, Zapadnohercegovački i Posavski) da što prije izaberu svoje predstavnike u Dom naroda Parlamenta Federacije BiH, jer je to preduslov, kako su istakli, za validno konstituisanje tog doma Parlamenta BiH. Oni su, takođe, pozvali sve političke činioce u zemlji da “konačno počnu da se ponašaju odgovorno i ne odlažu dalje formiranje federalne vlasti”.\n“Dalje odlaganje formiranja (federalne vlasti) odvešće daljoj međunarodnoj izolaciji BiH, što je nedavno pokazano i odlukom FIFA i UEFA da suspenduju BiH iz međunarodnih fudbalskih takmičenja”, poručuje se u saopštenju.\nIzvjestioci su istakli da građani BiH “ne zaslužuju da budu taoci uskih političkih interesa i etničkih svađa oko funkcija”.\nNewer Nakon osam godina osuđeni za razbojništvo\nOlder Hosni Mubarak doživio infarkt prilikom ispitivanja o korupciji i ubistvima


Predsednik Srbije otvorio pogon fabrike “Kalcedonija” u Kuli – Opština Kula\nPredsednik Srbije otvorio pogon fabrike “Kalcedonija” u Kuli\nU decembru Konkurs za nagrađivanje učenika\nPredstava “Naslijeđe” u Domu kulture Crvenka\n“Srbija postaje zemlja pobednika i to pokazuje i na međunarodnom planu”, rekao je Vučić obraćajući se građanima ispred fabrike Kalcedonija, u kojoj će biti zaposleno 300 ljudi. On je takođe izjavio da se gradi i popravlja ono što je urušeno prethodnih decenija i dodao da je to ono što donosi budućnost.\nOvo je peta fabrika “Kalcedonija” koja je otvorena u Srbiji, a uskoro se planira otvaranje i šeste u Kikindi. U fabrici u Kuli zaposleno je prvih 100 radnika, a kako se proizvodnja bude širila biće zaposleno i preostalih 300.\n“Današnji dan, Aranđelovdan, ostaće upamćen kao novi početak za našu opštinu jer posle 30 godina otvaramo nova radna mesta”, rekao je predsednik Privremenog organa opštine Kula Velibor Milojičić, zahvalivši se Vladi Srbije i Pokrajinskoj vladi na podršci pri realizaciji ove investicije. On je takođe naglasio da će se čelnici opštine i u budućnosti potruditi da kulska opština bude mesto iz kojeg mladi ne samo da neće odlaziti, već će se tu i vratiti.\n“Ovo je velika i važna vest za Kulu, AP Vojvodinu i celu Srbiju. Reč je o petoj investiciji kompanije “Kalcedonija” u našoj zemlji i svih pet su u pokrajini”, rekao je Mirović. On je istakao da je novi pogon u Kuli značajan za razvoj same kompanije, ali i za lokalnu samoupravu i AP Vojvodinu, kojima će, kako je naveo, doneti veću dobit iz koje se stvaraju uslovi za brži ekonomski razvoj.


Jačanje ove zdravstvene ustanove jako bitno u borbi protiv virusa COVID-19\nSlužbi za higijensko-epidemiološku zaštitu i unaprjeđenje životne sredine u JU Zavod za javno zdravstvo Bosansko-podrinjskog kantona Goražde dato na korištenje polovno motorno vozilo\nUgovor o dodjeli na korištenje polovnog motornog vozila Službi za higijensko-epidemiološku zaštitu i unaprijeđenje životne sredine u JU Zavod za javno zdravstvo Bosansko-podrinjskog kantona Goražde sa direktoricom Medinom Bičo potpisao je danas direktor Kantonalne uprave za civilnu zaštitu BPK Goražde Kenan Kanlić. Potpisivanju ugovora prisustvovala je i predsjedavajuća Skupštine, koja ujedno obnaša funkciju komnadanta Kantonalnog štaba civilne zaštite Aida Sirbublao te premijerka BPK Goražde Aida Obuća.\nPotpisivanjem ugovora, JU Zavod za javno zdravstvo BPK Goražde riješio je dugogodišnji problem nedostatka motornog vozila koje je svakodnevno potrebno u obavljanju aktivnosti ove javno zdravstvene ustanove, a Kantonalni štab civilne zaštite, odnosno Vlada BPK Goražde je prepoznala značaj njegovog rješavanja.\n„Svjesni činjenice da je JU Zavod za javno zdravstvo BPK Goražde pored redovnih aktivnosti u protekloj godini i pol dana dao neizmjeran doprinos u borbi protiv pandemije virusa COVID-19, ustupanjem vozila koje je u vlasništvu Kantonalne uprave civilne zaštite nastojali smo unaprijediti uslove rada . Vozilo je u odličnom stanju i smatram da će svojim karakteristikama u potpunosti odgovoriti potrebama u obavljanju poslova iz nadležnosti Zavoda za javno zdravstvo BPK Goražde. Vlada BPK Goražde će i dalje pomagati ovu javno zdravstvenu ustanovu iz razloga što nam je njeno jačanje jako bitno u borbi protiv virusa COVID-19 “- kazala je nakon potpisivanja ugovora premijerka BPK Goražde Aida Obuća.\nOvom prilikom i komandant Kantonalnog štaba civilne zaštite Aida Sirbubalo uputila je riječi zahvalnosti menadžmentu i svim uposlenim u Zavodu za javno zdravstvo koji su dali veliki doprinos, posebno u periodu borbe protiv pandemije virusa COVID-19.\nDirektorica Bičo, ističe da će ustupanje vozila na korištenje umnogome doprinijeti njihovom radu te se zahvalilaVladi BPK Goražde, Kantonalnoj upravi i Štabu civilne zaštite što su prepoznali značaj rješavanja ovog dugogodišnjeg problema.


Rezultati pretrage za: nezavisnost\nDonjeck i Lugansk traže od Putina da prizna njihovu nezavisnost\nSamoproglašene Donjecka i Luganska narodna republika traže od ruskog predsednika Vladimira Putina da prizna njihovu nezavisnost.\nVlada Španije odgovorila katalonskoj poslanici: Ne priznajemo nezavisnost Kosova\nŠpanska vlada je ponovo poručila da ne priznaje nezavisnost Kosova, iako navodi da zauzima konstruktivan pristup tom pitanju, podržavajući rešenje u dijalogu Beograda i Prištine.\nManter: SAD ohrabruju druge države da priznaju Kosovo\nBivši ambasador SAD u Beogradu Kameron Manter smatra da to što Beograd nije priznao nezavisnost KIM, sprečava Srbiju da zauzme zasluženo mesto u Evropi i da, kako kaže, izgradi mirnu i prosperitetnu budućnost za svoje građane i da je zbog toga rešavanje "kosovskog pitanja" za Ameriku, ali i za Evropu deo napora da Srbija uspe.\nHrvatska podstiče pet zemalja EU da priznaju Kosovo\nŠef Hrvatske dplomatije Gordan Grlić Radman pozvao je preostalih pet članica EU da priznaju jednostrano proglašenu kosovsku nezavisnost.\nCrna Gora: Održane svečanosti u Cetinju i na Ivanovim koritima\nCG: Prijem u Vili Gorica povodom Dana nezavisnosti\nPredsednik Vlade Crne Gore Zdravko Krivokapić priredio je večeras zajedno sa predsednikom Skupštine Aleksom Bečićem svečani prijem u Podgorici povodom Dana nezavisnosti.\nAmbasada Slovačke: Ne menjamo stav o tzv. nezavisnosti Kosova\nStav Slovačke po pitanju takozvane nezavisnosti Kosova, ostaje nepromenjen, potvrdila je danas slovačka ambasada u Srbiji, prenosi B92.net.\nProslavljena 73. godišnjica nezavisnosti Izraela\nVojni avioni i helikopteri leteli su danas u formaciji nad Izraelom obeležavajući Dan nezavisnosti sa manje protivpandemijskih ograničenja nego pre godinu dana.\nDačić: Govorili smo da je Kosovo naš Jerusalim\nImamo pravo da se ljutimo na Izrael zbog priznavnja nezavisnosti Kosova, jer smo mi uvek govorili da je Kosovo naš Jerusalim, izjavio je večeras predsednik Skupštine Srbije Ivica Dačić.\nDa li Srbi stvarno ugrožavaju Mila Đukanovića? VIDEO\nNa dan kada je Crna Gora pre četrnaest godina proglasila svoju nezavisnost, režim Mila Đukanovića ostaje odlučan u nameri da, kroz Zakon o slobodi veroispovesti, konfiskuje imovinu SPC i ugrozi osam vekova staru autokefalnost ove institucije. Crnogorski predsednik najavio je moguće formiranje crkve pravoslavnih Crnogoraca, a Srbija poručuje da politika ne bi trebalo da se meša u unutrašnje crkveno uređenje, kao i da će, poštujući nezavisnost Crne Gore, zaštititi prava svog naroda.\nTači odbio da govori o "slučaju Jamajka"\nPredsednik privremenih prištinskih institucija odbio je danas da govori o "slučaju Jamajka", piše prištinska Koha.\nAmbasada SAD: Taksa da se ukine, Srbija da prekine kampanju protiv Kosova\nAmbasada SAD u Prištini traži da Kosovo ukine taksu na srpsku robu, a takođe i od Srbije da zaustavi kampanju da druge zemlje povuku priznanje nezavisnosti Kosova.\nGrenel: Takse moraju biti ukinute, povlačenje priznanja zaustaviti\nTakse moraju biti ukinute, poručio je specijalni izaslanik predsednika SAD za pregovore Beograda i Prištine Ričard Grenel, te dodao da kampanja povlačenja priznanja nezavisnosti Kosova mora da se zaustavi.\nBeograd bi u kratkom roku mogao da ostvari svoj sledeći cilj i spusti broj zemlja koje priznaju nezavisnost Kosova ispod 90, s obzirom na to da pet država koje Priština drži na spisku svojih saveznika nemaju "zakucane pozicije", pišu "Večernje novosti".\nVeber: Vašington nema nove inicijative u vezi sa Kosovom i Metohijom\nViši saradnik Saveta za politiku demokratizacije u Berlinu, Bodo Veber, izjavio je da imenovanje Ričarda Grenela za specijalnog izaslanika Bele kuće za dijalog Beograda i Prištine, ne znači i veće angažovanje SAD u narednom periodu u cilju rešavanja kosovskog pitanja.\nDačić: Dobro je potvrditi kurs vojne i političke neutralnosti\nMinistar spoljnih poslova Ivica Dačić, povodom inicijative predsednika Srbije Alaksandra Vučića da se u parlamentu usvoji deklaracija o političkoj nezavisnosti i vojnoj neutralnosti zemlje, ističe da je dobro to uraditi u situaciji kada jačaju pritisci na našu zemlju.\nNa Sretenje se usvaja deklaracija o političkoj nezavisnosti\nSrbija priprema paket akata kojim će "zacementirati" svoj strateški pravac u narednom periodu. Kako "Novosti" saznaju, 15. februara, na Sretenje, Narodna skupština trebalo bi da usvoji posebnu deklaraciju o političkoj nezavisnosti i vojnoj neutralnosti Srbije. U setu dokumenata koji će biti pred poslanicima naći će se i strategije odbrane i nacionalne bezbednosti.\nDačić o 15. zemlji koja povlači priznanje nezavisnosti Kosova\nŠef srpske diplomatije Ivica Dačić kaže da je prošle nedelje išao po notu 15. zemlje koja želi da povuče priznanje nezavisosti Kosova, ali da je, u danu kad je to hteo da objavi, Kvitna izdala saopštenje kojim poručuje Srbiji da treba da prestane s akcijom povlačenja priznanja.\nVizner: Više od decenije sve isto, iako je Priština proglasila nezavisnost\nDačić: Nas nikad nisu pitali šta želimo sa Kosovom\nU Federaciji BiH danas se obeležava 1. mart, Dan nezavisnosti BiH, praznik koji ne priznaje Republika Srpska.\nVučić i Nibižira o saradnji Srbije i Burundija\nPrеdsеdnik Rеpublikе Srbijе Alеksandar Vučić razgovarao jе danas sa ministrom inostranih poslova Rеpublikе Burundi Ezеkjеlom Nibižirom, komе jе izrazio vеliku zahvalnost za odluku tе zеmljе da prošlе godinе povučе priznanjе jеdnostrano proglašеnе nеzavisnosti Kosova, kao i na tomе što u mеđunarodnim organizacijama glasa u korist očuvanja tеritorijalnog intеgritеta i suvеrеnitеta našе zеmljе.\nSuroi: Kosovo posle 11 godina dovelo u pitanje nezavisnost\nKosovo je država koja je dovela u pitanje svoju nezavisnost, teritorijalni integritet i Ustav, ocenio je prištinski publicista Veton Suroi povodom 11 godišnjice kosovske nezavisnosti za "Koha ditore".\nRama jedini strani zvaničnik na svečanoj sednici kosovskog parlamenta\nU okviru programa obeležavanja 11. godišnjice od tzv. kosovske nezavisnosti u Prištini je održana svečana sednica parlamenta, na kojoj je premijer Albanije Edi Rama jedini strani zvaničnik kao gost, piše prištinski "Zeri".\nPrištini je potreban sporazum sa Beogradom, koji će rezultirati "uzajamim priznanjem", ali i odgovorno rukovodstvo, rekao je ambasador SAD, Filip Kosnet, čestitajući građanima Kosova 11 godina od samoproglašene kosovske nezavisnosti.\nIako su pre jedanaest godina, uz neskrivenu podršku pojedinih zapadnih zemalja, "šiptarski separatisti" u Prištini proglasili nezavisnost, svoju državu nisu dobili niti će je ikada dobiti, poručio je predsednika Srpske narodne partije (SNP) i ministar u Vladi Srbije Nenad Popović.\nPredsednik skupštinskog odbora za Kosovo i Metohiju Milovan Drecun rekao je da je teritorija Kosova i Metohije generator nestabilnosti u regionu i da ne može da dobije puno međunarodno priznanje.\nKako Srbi i Albanci dočekuju godišnjicu jednostranog proglašenja nezavisnosti KiM\nNa Kosovu i Metohiji Albanci obeležavaju 11 godina od jednostranog proglašenja nezavisnosti. Većina godišnjicu dočekuju sa izneverenim očekivanjima, a samoproglašenu državnost krnje povlačenja priznanja od do sada ukupno 13 zemalja. Ali i odluke – Interpola da još jednom odbaci zahtev Kosova za prijem i Brisela da odloži viznu liberalizaciju.\nU odsustvu instituicionalnih i političkih lidera, koji lobiraju na Minhenskoj bezbednosnoj konferenciji za svoje interese, u Prištini je danas počelo obeležavanje 11. godišnjice jednostrano proglašene kosovske nezavisnosti.\nHaradinaj:Ni Tači ni ja nismo vlasnici Kosova\nPremijer privremenih prištinskih institucija Ramuš Haradinaj izjavio je da ni kosovski predsednik Hašim Tači, ni on nisu, kako je rekao, vlasnici Kosova.\nDačić: Naše "oružje" je istina, neka se Pacoli navikne\nMinistar spoljnih poslova Ivica Dačić je saopštio da Republika Palau preispituje priznanje samoproglašene nezavisnosti Kosova.


Zagađen vazduh problem u Madridu | EurActiv Srbija\nZagađen vazduh problem u Madridu\nObjavljeno : 05.02.2015.\t Tweet\nMadrid je jedan od najzagađenijih gradova u Evropi i svake godine se njegovi stanovnici suočavaju sa debelim sivim svodom na inače plavom nebu nad španskom prestonicom. U Madridu se godišnje tokom 188 dana prekoračuje dozvoljeni nivoa zagađenja, pokazuju podaci koje je prikupilo francusko udruženje za borbu protiv zagađenja. Gradske vlasti su preduzele određene mere poput skuplje naplate parkinga za vozila koja više zagađuju, a kao najveći problem u gradu vide veliki broj vozila na dizel. Smatraju, međutim, da bi zabrana korišćenja tih vozila mnogo koštala.\nKada se nad Madridom stvori sivi svod kod astmatičara kao što je Konsi Grau pojačava se osećaj gušenja, navodi se u reportaži agencije Frans pres. "Osećaj gušenja u grudima je izraženiji, ne možemo da živimo normalno", rekla je ta 64-ogodišnja Madriđanka koja je predsednica udruženja astmatičara Madrida.\nŠpanska prestonica ima 3,2 miliona stanovnika i 1,6 miliona automobila koji su u 2013. proizveli 70% zagađenja azot-dioksidom (NO2), podaci su udruženja Ekolozi u akciji.\nPrema listi koju je u junu 2014. objavilo francusko udruženje Respir (Respire) na osnovu podataka Evropske agencije za zaštitu životne sredine o prisustvu tri zagađivača - sitnih čestica, azot-dioksida i ozona, Madrid je šesti najzagađeniji grad u Evropi, i po tome je gori od Rima, Londona i Pariza.\nMadrid je na toj listi sa 188 dana tokom kojih su bila prekoračena ograničenja zagađenja vazduha bio na 92. mestu od 97 gradova za koje su dostavljeni podaci. Na listi kojim su obuhvaćeni gradovi u EU Zagreb je na 67. mestu sa 87 dana.\nUdruženje Ekolozi u akciji koje procenjuje da godišnje oko 2.000 ljudi umire od bolesti povezanim sa zagađenjem vazduha, podnelo je tužbu protiv madridskih vlasti koje su od 1991. godine u rukama desnice. To udruženje je optužilo vlasti da ne preduzimaju dovoljne mere kako bi sprečile prekoračenja dozvoljenih nivoa zagađenja.\nSud u Madridu još nije odlučio da li će postupati po optužbi.\nU Madridu je već u prvoj polovini januara prekoračeno ograničenje prisustva azot-dioksida u vazduhu na godišnjem nivou, koje je određeno na osnovu evropske direktive, naveli su Ekolozi u akciji.\nŠpanska prestonica nepogrešivo svake godine prekoračuje dozvoljeni nivo od uvođenja tog ograničenja 2010, navode Ekolozi u akciji i upozoravaju, da bi Evropska komisija mogla da Madridu izrekne veliku novčanu kaznu.\nPitanje zagađenja nametnulo se i u predizbornoj kampanji za lokalne izbore koji će se održati u maju. Kandidat socijalista Migel Karmona posebno insistira na tome i pozivajući se na svedočenja lekara upozorava da je u prvih 15 dana januara došlo do rasta od 30% broja ljudi sa respiratornim teškoćama.\nZvaničnik gradskih vlasti za životnu sredinu Dijego Sanhuanbenito smatra da je reč o politizovanju tog pitanja. On je naveo da se broj prekoračenja dozvoljenog nivoa smanjio otkako su gradske vlasti predvođene Anom Boteljom iz desničarske Narodne partije, pokrenule plan u 2011. za poboljšanje kvaliteta vazduha.\nGrad je zabranio vožnju vozila na dizel na više mesta u centru grada, a to planiraju i drugi glavni gradovi, poput Pariza i Londona. Madridske vlasti su 2014. uvele skuplje naplaćivanje parkinga za vozila koji su veći zagađivači, rekao je on.\nTe mere nisu dovoljne, smatra Pedro Leton, profesor i stručnjak za zagađenje vazduha na Univerzitetu Alkala de Enares kod Madrida.\nU Madridu, "nažalost, radije ne ograničavamo saobraćaj čak i kad u bolnicu dolazi sve više pacijenata", rekao je on.\nPrema podacima Svetske zdravstvene organizacije, od posledica povezanih sa zagađenjem vazduha godišnje u svetu umire sedam miliona ljudi.\nSuočeni sa tim alarmantnim podacima, vlasti Londona i Pariza su predložili nove mere. Gradonačelnica Pariza An Idalgo (Anne Hidalgo) je nedavno rekla da želi da od 1. jula zabrani saobraćanje kamiona i automobile koji su veliki zagađivači i da centar pretvori delom u pešačku zonu.\nU Madridu problem predstavlja veliki broj vozila na dizel, rekao je Sanhuanbenito. "Suviše koristimo automobile", dodao je on i upozorio da bi, međutim, zabrana korišćenja vozila na dizel u Madridu bila preskupa.\nPolovinom januara kiša i vetar su stigli u Madrid i raspršili debili sloj zagađenog vazduha. Međutim, zagađenje će se ponovo nakupiti sa narednim anticiklonom.\n: I kombajni moraju da smanje štetnu emisiju\n: Vodeće prehrambene kompanije 25. zagađivač u svetu\n: Nemačka ispušta najviše CO2 u EU


23.03.2020 u 10:05\nU Srpskoj 31 novi slučaj, ukupno 90 zaraženih\nBANjALUKA - U Republici Srpskoj (RS) registrovan je 31 novi slučaj korona virusa, izjavio je ministar zdravlja i socijalne zaštite RS Alen Šeranić. Time je ukupan broj zaraženih u Srpskoj povećan na 90. U Banjaluci su registrovana ukupno 64 slučaja, Čelincu tri, Laktašima šest, Srpcu jedan, Prnjavoru dva, Ribniku jedan, Modriči i Kozarskoj Dubici po dva, Prijedoru jedan, Bijeljini tri, Gradišci i Derventi po jedan i u Kneževu tri, prenosi RTRS. Od ukupnog broja osoba kod kojih je potvrđeno prisustvo virusa, tri osobe su u Univerzitetskom kliničkom centru RS, dok su ostale osobe u kućnoj izolaciji i njihovo zdravstveno stanje se prati. Šeranić je naveo da se pod zdravstvenim nadzorom nalazi 13.763 lica, podsetivši da je jedan lekar sa UKC RS pozitivan na virus. Testirano je\n21.03.2020 u 12:59\nU Republici Srpskoj od večeras policijski čas\nBANjALUKA – Srpski član Predsedništva Bosne i Hercegovine Milorad Dodik izjavio je da se od večeras u 20.00 časova do pet sati ujutro uvedi policijski čas za sve građane Republike Srpske. „Od večeras od 20 časova do pet ujutru uvodi se zabrana kretanja na celom području Republike Srpske. Uz pomoć MUP-a Srpske sprovešćemo ovu meru na pravi način”, rekao je Dodik, prenosi RTRS. Druga preporuka je, kako ističe, da stariji od 65 godina ne izlaze iz kuće. „Situacija je veoma ozbiljana. Nećemo dopustiti da nekoliko desetina neodgovornih građana ugrozi veliku većinu koja se pridržava svih naredbi. Mi smo prvi ovde počeli da uvodimo mere, ali to ne znači da smo se još odbranili”, rekao je Dodik, javlja Tanjug.\n19.03.2020 u 13:16\nVlada Republike Srpske donela mere protiv izazivanje panike\nBANjA LUKA - Vlada Republike Srpske donela je odluku o zabrani izazivanja panike i nereda tokom vanredne situacije, rekao danas ministar unutrašnjih poslova Dragan Lukač. „Zabranjeno je pronošenje lažnih vesti putem sredstava javnog informisanja i društvenih mreža. Takve lažne informacije mogu izazvati ozbiljne posledice”, rekao je Lukač na konferenciji za novinare, prenosi RTRS. Kako je rekao, predviđene su sankcije, novčana kazna do 1.000 do 3.000 KM za fizička lice, a kazna od 3.000 do 9.000 za prava lica odnosno 1.000 do 3.000 KM za odgovorna lica u pravnom licu. „Poslednjih dana na društvenim mrežama šire se komentari neodgovornih osoba koji iznose lažne vesti izazivajući paniku, uznemirenost i strah kod građana, a što može proizvesti razne posledice”, rekao je Lukač.\nDodik pismom zahvalio predsedniku Kine na pomoći\nBANjALUKA - Srpski član Predsedništva BiH Milorad Dodik uputio je pismo zahvalnosti predsedniku Narodne Republike Kine Si Đipingu u kojem ističe da se Kina ponovo pokazala kao istinski prijatelj svim narodima u BiH i na Zapadnom Balkanu I pružila iskrenu I bezuslovnu pomoć I podršku u najtežim trenucima. „Nakon što je zabeležen prvi slučaj zaraze virusom korona u Banjaluci, Vaša zemlja bila je prva, koja nam je ponudila pomoć putem Ambasade NR Kine u BiH, koja nam je već dostavila određenu količinu zaštitnih maski, sredstava za higijenu i dezinfekciju”, naveo je Dodik u pismu zahvalnosti, prenosi Tanjug. Nema novozaraženih u Republici Srpskoj BANjALUKA - U Republici Srpskoj nema novih slučajeva virusa korona, a do sada je ukupno registrovano 29 zaraženih. „U\n18.03.2020 u 08:05\nMinistar Zlatan Klokić pozitivan na virus korona\nBANjALUKA - Ministar za evropske integracije i međunarodnu saradnju Republike Srpske (RS) Zlatan Klokić potvrdio je da je pozitivan na virus korona. „Javljeno mi je da sam pozitivan na korona virus. Nalazim se u kućnoj izolaciji i dobro se osećam, bez ikakvih simptoma, bez povišene temperature i bez kašlja”, prenosi RTRS Klokićevu izjavu za ATV. On je naveo da mu je rečeno da bude u kontaktu sa dežurnom epidemiološkom službom i da obavesti sve kontakte sa kojima je imao komunikaciju i bilo kakav dodir i da je to i učinio. U Republici Srpskoj sinoć je potvrđeno sedam novih slučajeva virusa korona, tako da je ukupan broj zaraženih povećan na 27.


Dobro piše Aleksandar Đokić. I ostali komentatori – analitičari. Ali ni on, ni ostali ne pominju uopšte da su nemiri u Ukrajini nastali tek onda kada je Viktor Januković prekinuo predpristupne pregovore sa EU. To znamo svi mi sa dna informisanosti, a fol ne znaju nijedan školovani analitičar. Ne samo kod Aleksandra Đokića, nego i kod svih novinara, komentatora, političara, vlada simptomatično ćutanje, netalasanje, kao da je to naređenje da se ne diže ta prašina koje je dalo Ministarstvo Istine Evro-Atlantske Unije. ……………I ja, openih se pitajući okolo, šta bi se desilo kada bi Srbija glasno i jasno prekinula pristupne pregovore sa Evropskom Unijom? Da Aleksandar Vučić sakupi hrabrost, pa da im kaže: „Znate, vidimo mi da nismo civilizacijski baš dorasli za prijem u EU, pa predlažem da prekinemo pregovore. A da ih započnemo ponovo kada budemo civilizacijski dorasli da ispunimo svoje pravne tekovine sa 140.000 listova zakona“. To sam predlagao i Borisu Tadiću, ali džabe, niko neće da prekine pregovore zato što misli na budućnost svoje dece. Samo mi je jedan kolega rekao: „Štaa, pa da nas opet bombarduju“?\n@ opet ja, …..Izvod sa sajta RSE 08. juni 2011. godine: U beogradskom Tašmajdanskom parku postavljen je spomenik nekadašnjem predsedniku Azerbejdžana Hajdaru Alijevu. U prisustvu predsednika Srbije Borisa Tadića i gradonačelnika Beograda Dragana Đilasa, spomenik je otkrio aktuelni predsednik Azerbejdžana Ilham Alijev, inače, Hajdarov sin. Dok predstavnici vlasti hvalospevno govore o ovom događaju, poznavaoci prilika podsećaju da je Hajdar Alijev, tokom svog diktatorskog mandata, vratio Azerbejdžan u crno razdoblje, gde je tortura bila gotovo svakodnevna pojava. Tadić: „Ovo je dan kada se povezuju naše dve zastave, slavni ljudi iz naše istorije – osnivač modernog Azerbejdžana Hajdar Alijev i naš veliki pisac Milorad Pavić. Divni i veliki narod - azarski narod, za „Hazarski rečnik“ o kome je pisao Milorad Pavić“. Ja sada pišem: Inače, kažu da su Boris Tadić i ekipa postavili ovaj spomenik za pare koje su dobili, ali naravno to je intriga zato što se ovakva korupcija ne može nikako dokazati. Inače postavili bi oni tada i spomenik Australijskom neznanom junaku, samo da im je neko ponudio cenu. Inače, ni ovi današnji nisu mnogo bolji, čak su i dosta usavršili.


Britanske sankcije Rusiji ostaće i posle „bregzita“ - 31.01.2020, Sputnik Srbija\nVelika Britanija će nakon izlaska iz Evropske unije ostaviti na snazi antiruske sankcije, a moguće je i njihovo jačanje, smatra ambasador Rusije u Londonu Andrej... 31.01.2020, Sputnik Srbija\nrusija, svet, vesti, bregzit, velika britanija\n19:14 31.01.2020 (Osveženo: 19:18 31.01.2020)\n„Naravno, one će sigurno ostati nakon izlaska Velike Britanije iz Evropske unije. To je već objavljeno i o tome postoji odgovarajući parlamentarni zakon. Prvo će se uvesti sankcije prema zakonu Magnitskog, a tu će biti i svi ti spiskovi koje je napravila Evropska unija. U to ne sumnjamo. Možda će Velika Britanija biti i nešto stroža od Evropske unije. Ali ne očekujemo neke značajnije novine u politici sankcija“, rekao je Kelin za televiziju „Rusija 24“.\nVelika Britanija će napustiti EU u petak u 23 časa (ponoć po srednjoevropskom vremenu). Sat vremena pre toga, na glavnim televizijskim kanalima biće prikazano unapred snimljeno obraćanje naciji premijera Borisa Džonsona. Međutim, do kraja godine u odnosima ove zemlje i EU zapravo se ništa neće promeniti: nastupiće prelazni period tokom koga će strane pregovarati o daljim odnosima.\nZakon o sankcijama i merama protiv pranja novca sa amandmanom Magnitski, koji omogućava britanskim vlastima da uvode sankcije onima koji narušavaju ljudska prava, stupio je na snagu u proleće 2018. godine. Jedan od autora ovog zakona bio je aktuelni premijer Boris Džonson, koji je tada bio ministar spoljnih poslova.


TOS: Srbija u vrhu Forbsove liste zemalja koje treba posetiti nakon pandemije - Glas Podrinja\nTuristička organizacija Srbije (TOS) objavila je danas da se Srbija nalazi u vrhu Forbsove liste preporučenih zemalja koje treba posetiti nakon pandemije korona virusa.\nMagazin "Forbs" dao je turistima preporuke za nove destinacije, među kojima se našla i Srbija, u društvu sa Letonijom, Slovačkom, Crnom Gorom i Moldavijom, naveo je TOS.\nZa turiste koji su već obišli predele Zapadne Evrope, preporučeno je da razmisle o putovanju u neku od zemalja na istoku, severu ili jugu kontinenta, koje obiluju prelepim prirodnim bogatstvom i fascinantnom istorijom, piše u članku na portalu forbes.com.\n"Za one koji traže zaista jedinstveno iskustvo, idealno je da posete Srbiju. Bogate prirodnim toplim izvorima, srpske banje svetske klase privlače posetioce širom Evrope hiljadama godina, a Vrnjačka Banja i Ribarska Banja su dva posebno istaknuta mesta za opuštajući odmor", navodi magazin "Forbs".\nPored umirujućih izvora, Srbija je bogata i istorijski važnim gradovima - od Niša, rodnog mesta rimskog cara Konstantina Velikog, do Novog Sada, grada koji je dobio nadimak Atina Srbije, napisao je autor teksta.\nIstiče i da nijedno putovanje u Srbiju nije potpuno bez posete Beogradu.\n"Beograd, jedan od najstarijih evropskih gradova, prepun je arheoloških ostataka i nalazišta, a tu je i bogata ponuda kvalitetne tradicionalne hrane i pića", piše "Forbs", objavio je TOS.


Rusija: Nemačka da konkretizuje inicijativu o kontroli naoružanja - Sputnjik Srbija\n23:54 09 Jul 2020\nUdarna vest: Vučić: Čuo sam glasine da Albanci neće doći u Brisel\nRusija: Nemačka da konkretizuje inicijativu o kontroli naoružanja\n10:15 07.12.2016 (osveženo 10:46 07.12.2016) Preuzmite kraći link\nRusija očekuje od Nemačke konkretizaciju njene inicijative o Sporazumu o kontroli naoružanja u Evropi, saopštilo je rusko Ministarstvo spoljnih poslova.\nRusija za novi sporazum o kontroli nuklearnog oružja\n„Očekujemo od nemačke strane da konkretizuje svoju inicijativu i formira koncept dijaloga. Važno je kako će se na inicijativu odazvati one članice NATO-a koje su dovele ranije do toga da dijalog o kontroli naoružanja bude doveden u ćorsokak i zamrznut“, navodi se u saopštenju Ministarstva.\nU ruskom ministarstvu su naglasili da je Rusija otvorena za razgovor o pitanjima međunarodne bezbednosti na osnovu ravnopravnosti i uzimanja u obzir uzajamnih interesa.\nU saopštenju se dodaje da je nastavak dijaloga o kontroli naoružanja, koji je inicirao nemački ministar spoljnih poslova Frank-Valter Štajnmajer, odavno sazreo. Istovremeno je ovo pitanje neodvojivo od evropskog političkog procesa, razvoja opšte predstave o novom modelu odnosa između država i integracijskih saveza, o budućem sistemu evropske bezbednosti i daljem razvoju njenih ključnih elemenata.\nU septembru je ruski ministar spoljnih poslova Sergej Lavrov izjavio da su države-članice NATO-a dovele do zastoja režim kontrole nad konvencionalnim naoružanjem u Evropi.\nkontrola naoružanja, inicijativa, Ministarstvo spoljnih poslova Rusije, Nemačka


Vazura priznao, Partizan jedva izlazi na kraj s problemima, šta je uslov za dolazak pojačanja? - Sportske.net\nVazura priznao, Partizan jedva izlazi na kraj s problemima, šta je uslov za dolazak pojačanja?\nGeneralni direktor Partizana jedva čeka kraj 2018. godine, nadajući se da će naredna biti mnogo bolja za klub iz Humske.\nPartizan gubi trku, golgeter izabrao Francusku?Može li Makabi da vrati Sumu u Humsku?Partizan, za sada, ostaje u ligi - Ovo su naredni koraci!Mirković poručuje Juventusu da dovede Srbina: "Smena generacija je neminovna, a on je idealan za nju! "U Partizanu ne žele više da čekaju, da li će ovaj zahtev promeniti srpski klupski fudbal?\nU najnovijem izdanju ''Partizanovog vesnika'', gost autora Željka Pantića bio je generalni direktor Partizana Miloš Vazura.\nOn je napravio osvrt na ono što je učinjeno u godini na izmaku, godini koja je odlično počela, Partizanovim učešćem u ''evropskom proleću'', kasnije i osvajanjem Kupa, ali gubitak šampionskog pehara, izostanak značajnijih transfera, neulazak u grupnu fazu Lige Evrope, kao i aktuelni veliki zaostatak za Crvenom zvezdom u Superligi doveli su crno-bele u nezavidnu poziciju na kraju godine. Pre svega finansijski, što Vazura i ne krije.\n''Što se tiče prelaznog roka, onaj u junu nije bio nešto spektakularan, nismo mnogo para prihodovali kao na primer prošle godine kada smo prodali Milenkovića, Leonarda, Đurđevića.\nVoleo bih da što pre zaboravimo ovu godinu, jako teška finansijski za Partizan, jedva izlazimo na kraj s problemima.\nAli evo, došli smo do kraja godine, sada počinje prelazni rok, nadam se nekim dobrim prodajama prema informacijama koje imam. Moramo već sada da pravimo tim za kvalifikacije za Ligu Evrope'', istakao je Vazura.\nOn veruje da će, bez obzira na pomenute probleme, Partizan na proleće biti jači. Priznao je i određenegreške koje su napravljene u proteklom periodu.\n''Moramo da poboljšamo tim, sportski sektor će odlučiti da li ćemo ga podmladiti na nekim pozicijama i na koji put ćemo da se odlučimo. Imamo dobrog trenera, izdvojio bih kao najsvetliju tačku dolazak Bate Mirkovića. Mislim da smo sa njim dobili staibilnost i dugoročno rešenje. Nama je cilj da on što duže ostane u Partizanu. U njega apsolutno veruje svaki navijač Partizana, upravni odbor, predsednik kluba, sportski sektor, ima podršku svih struktura u klubu.\nSvesni smo nekih grešaka, one moraju da se isprave u januarskom prelaznom roku, moramo brzo da radimo, prozivka je već 9. januara, do tada će već biti nekih dolazaka i odlazaka'', istakao je Vazura.\nAli, ako se navijači pitanju da li će najpre vbiti novih pojačanja, pa onda odlazaka nekih od aktuelnih prvotimaca, ili obrnuto, Vazura je dao jasan odgovor.\n''Najvažnije je da napravimo tim, najvažnije je da ovaj prelazni rok uradimo kako treba, da neke igrače prodamo, da zaradimo, da bismo mogli da dovedemo nove i da u januarskom prelaznom roku spremamo ekipu za kvalifikacije za Ligu Evrope. Naravno, borimo se za Kup, i dalje smatramo da smo u borbi za titulu, ali ono što se tiče mog posla, ova godina je jedna od težih finansijski za nas. Ulazimo u nadam se bolju 2019. godinu, u kojoj ćemo napraviti dobre transfere i proizvesti nove mlade igrače'', zaključio je Vazura.


Pripreme za finale - Kragujevac - Igrajmo za 16\nPripreme za finale – Kragujevac\nNaslovna » Gradovi » Pripreme za finale – Kragujevac\nU utakmicama Trećeg kola Memorijalnog turnira RTS-a „Igrajmo za 16“ koje je, u grupi Gradovi, odigrano u Kragujevcu, snage je odmerilo osam ekipa. Polufinalne i finalna utakmica bice odigrane narednog vikenda u sportskoj dvorani Jezero, nakon čega ce biti poznato koja ekipa će se u Beogradu, narednog meseca, boriti za zlatnu medalju i funalu turnira.\nNajefikasniji su bili mladi fudbaleri Fakulteta inženjerskih nauka koji su, treće kolo, završili sa čak osam pogodaka, savladavši ekipu veterana Jadran Vašarište. Po učinku ih slede timovi Gradske televizije Kragujevac i Gradske uprave 2, dok je tim Dopisništva RTS-a savladao Gradsku upravu 2 sa 3:2.\n„Već drugu godinu za redom Kragujevac je domaćin turnira „Igrajmo za 16“ u grupi Gradovi. Zadovoljstvo nam je da ljubitelji fudbala iz Kragujevca imaju šansu da učestvuju na ovom turniru.Očekujemo da će on već od naredne godine biti još bolje organizovan sa više ekipa“, kazao je Jovan Pavlović Bojadžić, pomoćnik gradonačelnika za sport.\nU polufinalim i finalnoj utakmici Memorijala, naredne nedelje borice se ekipe RTS-a Televizije Kragujevac, Mašinskog fakulteta i Gradske uprave 2.


„Krivična prijava se odnosi na neustavno donošenje odluke o kreditnom zaduženju od 300 miliona dolara“, rekao je Dragan Čavić, šef poslaničkog kluba NDP-a u Narodnoj skupštini RS.\nPo njegovim rečima, iscrpljene su sve pravne i demokratske mogućnosti da se „bore protiv neustavnosti i nezakonitosti u režiji Vlade RS“.\n„Mi želimo da štitimo ustavni poredak. Tražili smo zaštitu Ustava RS i njenog ustavnog uređenja apelacijom kod Ustavnog suda RS, na to još nismo dobili odgovor i nismo imali drugog izbora“, dodao je on.\nŠef poslaničkog Kluba SDS-a u Narodnoj skupštini RS Vukota Govedarica je rekao da je Ustav RS „vrlo decidan u pogledu zaduženja RS“, navodeći član koji kaže da je „Narodna skupština jedina koja može da raspiše javni zajam i koja može da donese odluku o kreditnom zaduženju“.\n„Imamo situaciju u kojoj Vlada RS nije poštovala ni Ustav RS ni Zakon o zaduženju, dugu i garancijama“, istakao je Govedarica, dodavši da je krivična prijava jedino što su mogli da urade da zaštite institucija RS od „uzurpacije koja dolazi od Milorada Dodika i njegovih dodičića“.\nPrvu tranšu od 50 miliona dolara iz kreditnog aranžmana, koji je Vlada RS sklopila sa „Gobal bancrop commodities and investments inc“, fondom registrovanim na Floridi, Republika Srpska će dobiti deset dana po stupanju na snagu Ugovora, koji je bez skupštinske odluke dogovorio ministar finansija Zoran Tegeltija.\nO fondu „Gobal bancrop commodities and investments inc“ u javnosti se zna da je registrovan na Floridi, sa sedištem u tržnom centru i da iza njega stoji izvesni Aleksander Vasiljev.


Stvoren ekonomski okvir za saradnju sa UAE\nCrnogorski ministar transporta Andrija Lompar ministar za ekonomiju Ujedinjenih Arapskih Emirata potpisuju sporazum o vazdušnom saobraćaju, 6. oktobar 2011\nSa 25 milijardi eura, koliko se očekivalo da će investitori iz Ujedinjenih Arapskih Emirata (UAE) uložiti u ulcinjsku Veliku plažu, ekonomska saradnja Crne Gore i Emirata se svela, po procjenama Privredne komore Crne Gore, na statističku grešku.\nDo sada je, prema zvaničnim podacima, iz ove zemlje investirano svega 50 miliona eura, a značajniji priliv arapskog novca nije mnogo izvjestan ni sad, iako se upravo radi na postavljanju "institucionalnog okvira" za ekonomsku saradnju.\nTokom boravka zvanične delegacije UAE u Crnoj Gori, koja u fokusu ima ekonomsku i saobraćajnu saradnju, mogla se sa obje strane čuti čitava serija ocjena o brojnim mogućnostima, velikom potencijalu i poklapanju međjusobne ponude i tražnje.\nMinistar ekonomije UAE Sultan Bin Saed Al Mansuri je čak rekao da ekonomska saradnja Crne Gore i Emirata ima "svijetlu budućnost". Međutim, na naše pitanje - da li ta svijetla budućnost ima finansijski izraz, Al Mansuri je rekao da se Crnoj Gori tek sad, potpisivanjem sporazuma o ekonomskoj saradnji, otvara mogućnost da neki od tamošnjih investitora možda odaberu konkretne projekte.\nDelegacija Ujedinjenih Arapskih Emirata na razgovoru kod crnogorskog premijera Igora Lukšića, oktobar 2011\n"Osnivanjem ove komisije koju sam već pomenuo otvaraju se mogućnosti da investitori iz Ujedinjenih Arapskih Emirata dođu u Crnu Goru i investiraju tako da je samo osnivanje komisije u neku ruku investicija u Crnu Goru. Investicije koje dolaze iz Ujedinjenih Emirata se zasnivaju na mogućnostima koje postoje za investiranje u datoj državi. Zato smo mi ovdje kako bi smo istražili koje su to mogućnosti i da to prenesemo našim privrednicima pa da vidimo ko je voljan da investira. Mi smo širom svijeta do sada prolazili dosta uspješno fazu selekcije određenih projekata i investiranje u njih. To će biti slučaj i kada budemo birali projekte ovdje u Crnoj Gori. Primjenićemo istu praksu", pojasnio je Al Mansuri.\nPrva zajednička kompanija\n"Danas potpisanim Sporazumom o ekonomskoj saradnji postavljen je institucionalni okvir za ekonomsku saradnju Crne Gore i UAE", rekao je crnogorski ministar ekonomije Vladimir Kavarić, koji smatra da u toj oblasti postoji veliki potencijal.\n"Ovo stalno tijelo treba da omogući da nove ideje pristižu, da se komunicira i da se na taj način stvaraju šanse za bolji razvoj onoga što jeste privatna inicijativa u Crnoj Gori", navodi Kavarić.\nU srijedu je potpisan i Protokol o saradnji između kompanija Atlas Grupa i Lootah International Group iz Dubaija, nakon što je delegacija iz Ujedinjenih Arapskih Emirata obišla Atlas Capital Centar, prvu zajedničku investiciju ove dvije kompanije.\nVlasnik Atlas Grupe, crnogorski biznismen Duško Knežević već neko vrijeme sarađuje sa arapskim firmama. Nekadašnji Vojno-medicinski centar - Meljine, naknadno pretvoren u privatnu bolnicu, kupio je konzorcijum predvođen Kneževićevom Atlas Grupom, a glavni partner mu je bio Capital Investment i povezane kompanije iz UAE.\nU srijedu, nakon obilaska prve zajedničke kompanije domaćeg Atlasa i Lootah International Group iz Dubaija, potpisan je Protokol o saradnje dvije kompanije koji predviđa podršku projektima u oblasti zelenih tehnologija i proizvodnje i investicije u kapitalne projekte u Crnoj Gori.\nOtvarajući poslovni forum Crna Gora – Ujedinjeni Arapski Emirati, predsjednik Privredne komore Crne Gore Velimir Mijušković je ukazao na mikro-dimenzije sadašnjeg nivoa ekonomske razmjene, ponudio čitav niz oblasti koje su, po njegovom mišljenju, pogodne za arapske investitore.\n'Slijedeća oblast je turizam, čemu bi u mnogome pomoglo uspostavljanje avio linije Podgorica – Dubai, o čemu postoje određene najave', rekao je Velimir Mijušković.\n"Saradnja je realno moguća, posebno u oblasti energetike, saobraćaja i poljoprivrede. Prije svega vidim mogućnost u uspostavljanju kvalitetnih veza kada je riječ o povezivanju naših luka i kontejnerskih kompanija u našim zemljama. Slijedeća oblast je turizam, čemu bi u mnogome pomoglo uspostavljanje avio linije Podgorica – Dubai, o čemu postoje određene najave. Vjerujem da će naši potencijali kada je riječ o obnovljivim izvorima energije zavrijediti pažnju od strane Nacionalne kompanije za energiju UAE koja prema našim saznajima ima investicije u 13 zemalja svijeta i čija je specijalnost istraživanje i eksploatacija nafte i gasa", otpimističan je Mijušković.\nU četvrtak je potpisan i sporazum dvije zemlje kojim se za pet avio-kompanija iz Emirata dodjeljuje tzv. "peta sloboda", odnosno, liberalizuju letovi u i iz Crne Gore.


Smene u Zastava oružju - Društvo - Dnevni list Danas\nPočetna » Društvo » Smene u Zastava oružju\nStavljanje trgovine oružjem pod kontrolu\nNadzorni odbor Zastave oružja imenovao je danas dvojicu novih izvršnih direktora te fabrike: Đorđa Nestorovića za tehnička pitanja i proizvodnju, te Rajka Tanasijevića za ekonomsko-finansijske i pravne poslove.\n1Piše: Z. Radovanović 25. decembra 2018. 19.28\nNedavno je, odlukom novog direktora Zastave oružja Mladena Petkovića, smenjen i dugogodišnji direktor marketinga Saša Milošević, u čijoj nadležnosti su bili i poslovi za sklapanje novih ugovora i plasman Zastavinog pešadijskog naoružanja i lovačko-sportskog i oružja za ličnu odbranu. Aktuelne promene u vrhu Zastave oružja, kao i ona prošlomesečna, kada je pukovnika Milojka Brzakovića na funkciji generalnog direktora fabrike zamenio ekonomista Mladen Petković, koji je u Zastavu došao iz valjevskog „Krušika“, nisu obrazložene ni zaposlenima u Zastavi oružju, a ni javnosti.\nIzbor Đorđa Nestorovića, umesto Aleksandra Mladenovića, za novog izvršnog direktora koji će organizovati proizvodnju oružja, prema oceni boljih poznavalaca ove problematike, nije sporan ni po kom osnovu. Nestorović je, naime, stari Zastavin kadar koji je, svojevremeno, bio i generalni direktor Zastave oružja (potom i Zastava kamiona), i slovi za jednog od boljih poznavalaca proizvodnje oružja. Međutim, nejasno je imenovanje Rajka Tanasijevića za prvog operativca Zastave oružja, kad su ekonomija i finansije, odnosno ugovaranje novih poslova i plasmana Zastavinog oružja na tržišta širom sveta u pitanju. Tanasijević je potpuno nepoznat Zastavinim oružarima, a spekuliše se da je bio saradnik novog generalnog direktora Zastavine fabrike oružja Mladena Petkovića u valjevskom „Krušiku.\nU medijima se nedavno pojavila informacija BIRN-a o tome da je „Krušik“ u vreme direktorovanja Mladena Petkovića, kupcima iz Saudijske Aranije minobacačke mine i dalekometne rakete prodavao posredstvom oca ministra policije Nebojše Stefanovića – Branka Stefanovića. Stariji Stefanović , prema medijskim navodima, oružje u poslednje vreme prodaje preko kompanije GIM u vlasništvu Gorana Todorovića koja je, nakon decenijskih, mahom neuspešnih pokušaja da ozbiljnije uđe u oružarski biznis, u poslednjih nekoliko godina postala jedan od najznačajnijih trgovaca oružjem u Srbiji. Podaci pokazuju i da je GIM imao povlašćeni položaj u „Krušiku“, od kojeg je pojedine proizvode, mine, na primer, kupovao znatno jeftinije, nego državni prodavac oružja Jugoimport SDPR. Da li će i plasman Zastavinog oružja uskoro da bude stavljen pod kontrolu istih trgovaca, znaće se kad bude počelo ugovaranje novih poslova sa inostranim partnerima. Zastava oružje sklapanje novih poslova tradicionalno već počinje sredinom januara, na sajmu u Las Vegasu.\ndirektori, trgovina oruzjem, zastava oruzjeKragujevac\n27. decembra 2018. u 08.17\nIsti sablon koji se sada primenjuje u Zastavi oruzju, primenjen je u Krušiku. Mladen Petkovic, bahati partijski vojnik iz Beograda, koji je sa svojom privatnom firmom Mavia, ostvario rezultate za Ginisa, radeci na Koridoru 11, Beogradu na vodi itd. Sve to omogućeno mu je zato sto je proizvode Krušika prodavao po ceni kostanja privatnim trgovcima oruzja bliskih vlasti i iz same vlasti… Tako profit umesto na racunama fabrikama i proizvodjacima preliva se u dzepove trgovaca. Samo pogledajte bilanse firmi u poslednje 2 godine: GIM, Partizan Tech, Ventura trans, IGG, Krupnik itd.


Inicijativa za lokalne vlasti: Promjene u finansiranju opština | Krajina.BA\nInicijativa za lokalne vlasti: Promjene u finansiranju opština\nProjekat Inicijativa za lokalne vlasti koji je pokrenula Delegacija Evropske unije u Bosni i Hercegovini, ambasada Švicarske u BiH i USAID predstavio je Izvještaj o konsultacijama obavljenim u petnaest lokalnih zajednica u Bosni i Hercegovini protekih mjeseci.Od oktobra 2017. godine kada je osnovana Zajednička komisija za lokalnu upravu radila je na utvrđivanju sistemskih problema koji otežavaju funkcionisanje opština.Konsultacije su uključivale sve kantonalne premijere i mnoge ministre, gotovo sve gradonačelnike i načelnike i njihove savjetnike, kao i predstavnike privatnog sektora, lokalnih nevladinih organizacija i javnih komunalnih preduzeća, saopšteno je iz Delegacije Evropske unije u Bosni i Hercegovini.\nŠef Delegacije EU u BiH Lars Gunnar-Wigemark istakao je kako je prethodnih mjeseci imao priliku da posjeti 15 opština u kojima je razgovarao s načelnicima, organizacijama civilnog društva, studentima, predstavnicima poslovnog sektora i drugima.\n– Svi oni su saglasni u jednom, a to je da puno više uplaćuju sredstava nego što im se vraća kroz sistem poreza. To svakako utiče ne samo na kvantitet usluga, već i kvalitet, prije svega na usluge kao što su obrazovanje, zdravstvo i lokalna infrastruktura, istakao je ambasador Wigemark.\nŠvicarska ima značajno iskustvo u rješavanju problema funkcionisanja lokalne zajednice, istakla je ambasadorica Švicarske u BiH Andrea Rauber Saxer.\n– Ako želimo građanima pružiti bolje usluge potrebno je napraviti velike promjene u samim opštinama, prije svega unaprijediti kvalitet usluga, smanjiti stepen korupcije i pospiješiti saradnju među opšinama., navela je ambasadorica Rauber Saxer.\nZajednička komisija za lokalnu upravu u svom izvještaju navodi niz konkretnih zapažanja i preporuka koje bi mogle poboljšati djelovanje sistema lokalne vlasti u Bosni i Hercegovini.\nU okviru Inicijative, provedena je anketa sa rukovodiocima lokalnih vlasti u kantonima, gradovima i opštinama u BiH od februara do maja ove godine.\nTrenutnom situacijom lokalnih vlasti više su zadovoljni u entitetu Republika Srpska nego u Federaciji BiH.Gotovo jedna trećina opština u RS snatra da je trenutno stanje lokalnih vlasti u ovom entitetu loše ili je u krizi, dok u Federaciji BiH više od polovine ispitanika takvu ocjenu daje lokalnoj vlasti.S druge strane, dvije trećine kantona smatra da je situacija zadovoljavajuća,navedeno je u okviru Izvještaja Komisije.\nU oba entiteta glavnim problemom ocijenjeno je nedovoljno izdvajanje finansijskih sredstava za zakonom dodijeljene nadležnosti i zastarjeli sistem raspodjele javnih prihoda.\nČlan Zajedničke komisije Mladen Milanović zaključuje da se sistem finansiranja opština od viših nivoa kroz indirektne poreze treba promijeniti i da ta sredstva trebaju biti namjenjan za razvoj, a ne samo potrošnog karaktera.\n– Pitanje zajedničkih usluga je još jedan od ključnih problema. Problem je pitanje nadležnosti i preklapanja nadležnosti između određenih nivoa vlasti,zaključio je Milanović.\nPrema nalazima Ankete, tri od četiri opštine u oba entiteta slažu se da bi u cilju smanjenja troškova i zajedničkog korištenja infrastrukture opštine i gradovi trebali sarađivati u pružanju komunalnih usluga.Dok je u Republici Srpskoj trećina opština navela da sarađuje u jednom takvom aranžmanu, u drugom bh entitetu šest od deset lokalnih zajednica se slažu da moraju subvencionisati komunalna preduzeća.U RS se sa tim slaže njih 40 posto.\nAli, u oba entiteta ne postoji većinska podrška za uspostavljanje regulatorne agencije na kantonalnom nivou u Federaciji BiH i entitetskom nivou u RS koja bi bila odgovorna za utvrđivanje komunalnih taksi.\nNakon predstavljanja Izvještaja Zajedničke komisije očekivati je da će lokalne vlasti što prije početi primjenjivati rješenja za bolje upravljanje opšina i gradova u Bosni i Hercegovini.\nPrethodni članakBAJRAM ŠERIF MUBAREK OLSUN želi Vam redakcija KRAJINA.BA portala\nNaredni članakNova zaštita Opće uredbe o zaštiti podataka Evropskog parlamenta i Vijeća Europe


ПРОБЛЕМ КОСОВА могу да реше само…\nPROBLEM KOSOVA mogu da reše samo…\nPUT za uključivanje Amerike, Rusije, Kine i drugih moćnih država u proces dijaloga Beograda i Prištine mogle bi da budu međunarodna konferencija o Balkanu ili šatl-diplomatija.\nNa ove oprobane metode u diplomatiji ukazuju poznavaoci međunarodnih odnosa, koji pozdravljaju stav visoke predstavnice EU Federike Mogerini da je spremna da razgovara sa članicama Saveta bezbednosti povodom iznalaženja rešenja za kosmetski čvor, kao i poruku izvestioca Evropskog parlamenta za Srbiju Dejvida Mekalistera da „ima smisla da druge sile SB, Rusija i Amerika, budu uključene u političku debatu o tome kako krenuti napred u dijalogu“.\nPrema Živadinu Jovanoviću, bivšem ministru spoljnih poslova SRJ, prvi korak u ovom poslu bio bi sastanak političkih direktora ministarstava spoljnih poslova pet stalnih članica Saveta bezbednosti (SAD, Velike Britanije, Francuske, Kine i Rusije), plus Nemačke i Italije. To bi, kako smatra, mogao da bude „pripremni format“ koji bi obuhvatao članice nekadašnje Kontakt grupe za Kosovo, koje su imale aktivnu ulogu u procesu rešavanja kosovskog pitanja pre NATO agresije i stalne članice SB koje su učestvovale u zaustavljanju te agresije. Na ovom nivou napravio bi se izveštaj koji bi se slao sledećoj instanci, ministrima spoljnih poslova tih zemalja.\nU sledećoj fazi, kako smatra, nastupila bi šatl-diplomatija sa Beogradom i Prištinom i u momentu kada se dođe do rešenja prihvatljivog obema stranama, ono bi se prosledilo u SB UN.\n– Sve ovo nekome može da izgleda kao da je na dugom štapu, ali žurba nije saveznik u ovom procesu – smatra Jovanović. – Rusija i Kina nisu sekundarne sile koje žele samo da se izjasne o onome što drugi misle, već hoće da odlučuju o rešenjima. Zbog toga je logično da njihova uloga bude vidljiva u procesu dolaska do dogovora, a ne samo u aminovanju za stolom SB u Njujorku. Ukoliko bi pred SB stigao predlog iz Brisela u čijem krojenju one nisu učestvovale, jasno je da bi on bio u skladu sa geopolitičkim interesima zapada\nProfesor međunarodnih odnosa Bojan Milosavljević smatra da neposredni sporazum dveju strana nije moguć i da je za postizanje rešenja koje bi garantovalo trajniji mir pravi put međunarodna konferencija koja bi morala da se dobro pripremi:\n– U takvim situacijama prvo se radi sondiranje koje podrazumeva da jaki akteri, poput SAD, Rusije i EU, u međusobnim razgovorima razmotre ima li izgleda da se do rešenja uopšte dođe. Zatim, sledi „punktacija“, odnosno utvrđivanje načela pregovora, a onda, u momentu kada dođe do izvesnog stepena približavanja stavova dveju strana, seda se za sto.\nOn smatra i da kada bi se sazvala ovakva konferencija, ona bi trebalo da tretira naš region, konkretno, dejtonsku BiH, koja se nije pokazala kao najefikasnija zajednica.\nFABRICI: NE MENJA SE FORMAT\nSTAV Evropske unije je vrlo jasan i apsolutno nema promene formata u dijalogu između Beograda i Prištine – rekao je u petak Sem Fabrici, šef delegacije EU u Srbiji, komentarišući stav Mekalistera da Rusija i SAD mogu da se priključe dijalogu. Fabrici je podsetio da je Unija tu da potpomogne dijalog, da to radi po mandatu koji je dobila od GS UN i da se zalaže za to da se postigne pravno obavezujući održiv sporazum, u skladu s međunarodnim pravom.\nDa se ne lažemo says:\n"...PROBLEM KOSOVA mogu da reše samo..." - Srpske oružane snage, da se ne lažemo!\nProblem Kosova ne može da ugasi niko dokle su god srbi i albanci u pitanju, ali zato može da ga raspiri svako, pa zato na tome i rade.


Vođa sektora Granične policije BiH Bogoljub Dačević (49) iz Čajniča optužen je da je službenim kombijem prokrijumčario migrante preko granice, rekli su u Tužilaštvu BiH.\nOsim njega, optužnica je podignuta i protiv Branislava Blagojevića (27) i Vladimira Matovića (26), a terete se za krijumčarenje 12 migranta.\nOptuženi se terete da su, nakon što je optuženi Dačević, dok je obavljao dužnost vođe sektora, nakon dojave da je veća skupina osoba ilegalno ušla iz Crne Gore u BiH, na lokalitetu Bakić, zatekao 12 ilegalnih migranata, državljana Sirije, među kojima je bilo i dece, te umesto da spreči ilegalni prelazak granice, službenim kombi vozilom Granične policije, povezao je migrante do mesta Dragočeva, piše Srpskainfo.\nU optužnici se navodi da je nakon toga od ilegalnih migranata tražio 1.500 eura, kako bi ih prevezao dalje na područje BiH.\nGraničari uočili čamac koji je plovio Drinom: Uhapšen državljanin Pakistana zbog krijumčarenja migranata\nPredložen pritvor za dva Avganistanaca zbog krijumčarenja migranata\nSkupina ilegalnih migranata, prikupila je 1.200 evra, koji su dali optuženom, koji je nakon toga angažovao optužene Blagojevića i Matovića, te im dao dio novca da migrante prevezu prema Sarajevu, te da ih puste iz vozila na području Trnova.\nOptuženi Dačević je nakon toga službenim vozilom jednim delom puta pružao zaštitu vozilima koja su vozili druga dvojica optuženih, nakon čega se vratio u prostorije Granične policije, gde je podnio lažno izvešće da je skupina migranata odvraćena od ulaska u BiH.\nVozila sa ilegalnim migrantima, otkrivena su tokom policijske kontrole u blizini Foče.\nNavode optužnice Tužilaštvo BiH će dokazivati pozivanjem 22 svedoka i dva stručna veštaka, te prilaganjem više desetina dokanih materijala.\nHapšenje kriminalne grupe koja je izvršila krivično delo nedozvoljen prelazak državne granice i krijumčarenje ljudi\nGranični policajci uočili čamac na Drini: Sprečeno krijumčarenje 19 migranata iz Srbije u BiH


Foto: Maska al News / youtube\nSveže oženjen Liviju Filimon (31), uživao je na svadbi u Baile Feliksu u Rumuniji, kada su njegovi prijatelji odlučili da Livijuov tek sklopljeni brak proslave tako što će ga baciti u vazduh. To je običaj koji se praktikuje u celom svetu i to ne samo na svadbama, ali kako bi se izbegla povreda ili nesreća, ključno je da osoba ne završi na podu, prenosi "Oditi sentral".\nU slučaju Filimona, stvari nisu baš išle po planu, pa je mladoženja završio u bolnici sa nekoliko preloma kičme. Viralni video zapis incidenta pikazuje mladoženju kojeg prijatelji hvataju dok se približavao plesnom podijumu, a zatim ga bacaju u vazduh. Uspevaju da ga uhvate prvi put, ali nakon drugog, momci nisu bili sinhronizovani, što je dovelo do toga da Filimon odleti i završi na podu.\nGroom breaks back at his own wedding in Romania after friends tried to give...\nNažalost, njegovi prijatelji su napravili još jednu grešku, kada su povređenog mladoženju podigli i postavili na stolicu, umesto da ga ostave u istom položaju do dolaska Hitne pomoći. Pad je prouzrokovao nekoliko povreda kičme, a do trenutka dok nije stigao u bolnicu Liviju je mogao da pomera samo levu nogu, dok desnu nije ni osećao.\nSrećom, situacija je poboljšala tokom noći i Filimon je počeo da oseća obe noge, ali je zadržan na bolničkom lečenju. Nakon što je podelio selfi iz bolnice, novinarima je priznao da je kontaktirao advokata, ali da još uvek razmišlja da li će tužiti nekoga.\nSa druge strane, venčanje je nastavljeno čak i nakon mladoženjinog odlaska u bolnicu, pa su goste zabavljali njegovi roditelji i mlada.\nNesvakidašnji incident preneli su svi mediji, a na društvenim mrežama, postupak mladića naišao je na osudu.\n"Tako vam je kada imate društvo koje voli da popije...", prokomentarisao je jedan korisnik, dok su se drugi složili da je običaj da se mladoženja baca u vazduh - "glupost".


Čuveni argentinski košarkaš Luis Skola od naredne sezone obavljaće funkciju sportskog direktora italijanskog Varezea.\nNakon Olimpijskih igara u Tokiju Luis Skola odlučio je da se se oprosti od profesionalnog bavljenja košarkom, a od naredne sezone obavljaće ulogu sportskog direktora Varezea, kluba u kom je proveo svoju posljednju sezonu.\nLegendarni argentinski košarkaš proveo je deset godinu u NBA ligi gdje je branio boje Hjuston Roketsa, Indijane Pejsersa, Finiks Sansa, Toronto Raptorsa i Bruklin Netsa.\nSa reprezentacijom Argentine osvojio je srebrnu medalju u Kini prije dvije godine, zatim srebro davne 2002. godine, te zlatnu medalju na Olimpijskim igrama 2004. godine.\nPrethodni članakNikolić: “Protiv Malte želimo upisati prva tri boda u kvalifikacijama”\nNaredni članakMisimović: “Znam da sam čist! Pratimo još nekoliko fudbalera koji bi mogli igrati za reprezentaciju”


Ubijen rukometni kadetski reprezentativac - Dnevni list Danas\nPočetna » Sport » Ubijen rukometni kadetski reprezentativac\nUbijen rukometni kadetski reprezentativac\nNekadašnji golman kadetske rukometne reprezentacije i RK Apatin, 20-godišnji Nemanja Stambolija preminuo je na novosadskom Kliničkom centru gde je bio operisan zbog povreda glave zadobijenih u uličnoj tuči tokom novogodišnje noći u Apatinu.\nStambolija je kao član bačkopalanačkog Sintelona bio u rukometnoj kadetskoj reprezentaciji, koja je 2004.\nStambolija je kao član bačkopalanačkog Sintelona bio u rukometnoj kadetskoj reprezentaciji, koja je 2004. na Evropskom prvenstvu u Beogradu osvojila zlatnu medalju. Poslednje dve godine igrao je za RK Apatin u koji se vratio iz Sintelona.\n– Tuča je izbila 1. januara, u ranim jutarnjim satima. Stambolija je od udarca pao i zadobio povrede lobanje. Ceo slučaj je preuzeo Okružni sud u Somboru, pošto se radi o krivičnom delu iz njegove nadležnosti – rekao je novinarima istražni sudija Opštinskog suda u Apatinu Atila Švager.\nBrojni očevici tvrde da je u tuči učestvovalo više mladića, a istraga treba da utvrdi da li je nesrećni mladić uopšte bio akter okršaja, ili se slučajno zatekao na mestu sukoba.


FoNet portal :: Pretraga / tagId=102381\nTag: talenti, Pogodaka: 7\nStipendije SBB fondacije\nFondacija SBB raspisala je konkurs za četvrtu generaciju stipendista, izuzetno nadarenih učenika koji se svojim znanjem, talentom i uspesima ističu u oblasti nauke, kulture ili umetnosti, saopštila je danas Fondacija.\nViolinista Stefan Milenković i nacionalna platforma Srbija stvara raspisuju konkurs za izbor najtalentovanijih virtuoza gudačkih instrumenata u Srbiji od 18 do 26 godina, koji će predstaviti zemlju nastupom na Svetskoj izložbi EKSPO 2020 Dubaji, saopšteno je danas iz Vlade Srbije.\nTelekom Srbija saopštio je danas da je raspisao 11. mts app konkurs za učenike gimnazija koje rade prema programu za talente na polju matematike, informatike i računarstva i da je rok za prijavu timova i ideja za aplikacije za mobilne uređeje 19. novembar, a rok za prijavu gotovih aplikacija 22. januar sledeće godine.\nBrendovi i kampanje\nMarketing mreža 2. i 3. novembra u Beogradu organizuje 7. nacionalni festival integrisanih komunikacija KAKTUS 2021. pod sloganom „Brendovi, vrhovi, bodlje i hladni tuševi“\nInkluzivni Bogdanovićev kamp\nKošarkaški kamp "Bogdan Bogdanović", koji će od 27. do 29. avgusta biti održan na terenima Košarkaškog kluba Partizan na Kalemegdanu i u sportskoj hali Dynamic okupiće više od 60 talentovanih dečaka i devojčica uzrasta od 12 do 15 godina, ali i osobe sa smetnjama u razvoju, saopštili su danas organizatori.\nUslovi za mlade talente\nSelektor fudbalske reprezentacije Srbije Dragan Stojković Piksi posetio je danas Fudbalsku akademiju TSC i tom prilikom izrazio oduševljenje uslovima koji su stvoreni u Bačkoj Topoli za razvoj fudbala i mladih talenata.\nDiplomirani fizičar i inženjer elektrotehnike Stefan Đorđević (23) završio je dva fakulteta u roku, ne priznajući devetku kao dobru ocenu, svoje znanje deli kao saradnik u nastavi Fizičkog fakulteta, a uskoro će na Mozzartovom jutjub kanalu predavati i za onlajn katedrom.


Srebrenica: Japanski projekti najkorisniji i najotvoreniji\n04.02.2016. / 16:50\nSREBRENICA, Načelnici opština Srebrenica Ćamil Duraković, Rogatica Tomislav Puhalac i Bratunac Nedeljko Mlađenović ocijenili su danas u razgovoru sa direktorom Japanske agencije za međunarodni razvoj /Džajka/ Asuši Hanatanijem da su projekti koje realizuje ova organizacija najtransparentniji i najkorisniji za ove opštine u odnosu na projekte drugih međunarodnih organizacija.\nOni su istakli da ti projekti daju konkretne rezultate u razvoju sela i pomirenja stanovništva i da su oni vidljivi.\nHanatani je rekao da je došao na Balkan da se uvjeri u rezultate japanskih projekata koji se sprovode na ovom području i da je zadovoljan ocjenom načelnika ove tri opštine da ti projekti doprinose pomirenju i ruralnom razvoju na ovom prostoru.\n“Sagovornici su me ohrabrili i uvjerili da su postignuti zavidni rezultati u ruralnom razvoju zahvaljujući našim sredstvima i stručnjacima i nakon povratka u Tokio sagledaćemo prijedloge koji su nam predstavljeni za dalju podršku i saradnju sa ovim opštinama”, rekao je Hanatani.\nDuraković je rekao da je rad “Džajke” potpuno javan i da njeni projekti doprinose izgradnji suživota i ruralnom razvoju, a posebno poljoprivrednom razvoju i izgradnji lokalnih vodovoda i infrastrukture.\nPuhalac je ocijenio da je za opštinu Rogatica najznačajniji projekat koji realizuje u partnerstvu sa “Džajkom” u odnosu na sve dosadašnje projekte koje je ova opština realizovala sa međunarodnim organizacijama.\n“Njihov način rada i znanje koje prenose na naše poljoprivrednike su dragocjeni, izuzetno značajni i za kratko vrijeme počinju donositi konkretne rezultate i korist za korisnike projekata i zbog toga privlače interesovanje stanovništva”, rekao je Puhalac novinarima.\nOn je naglasio da su, zahvaljujući radu japanskih stručnjaka na terenu, mnogi stanovnici odlučili da se počnu intenzivnije baviti poljoprivredom, jer su uvidjeli da postoji način da se od te djelatnosti može ostvariti pristojna egzistencija, ističući da očekuje da će ta saradnja biti nastavljena i nakon ove godine kada se završava aktuelni projekat “Džajke” u ove tri opštine.\nBratunački načelnik Mlađenović rekao je da su Hanatanija upoznali sa potrebama koje bi u narednom periodu uz japansku pomoć mogle realizovati ove opštine i predložili nastavak saradnje.\n“Više od 500 porodica u bratunačkoj opštini ima direktnu korist od japanskih projekata i podrške koju su dobile, a još 300 je obuhvaćeno projektom u oblasti malinarstva od čega će u ovoj i narednim godinama imati korist”, kaže Mlađenović.\nOn je istakao da je japanska podrška razvoju malinarstva u ovoj opštini izuzetno značajna jer se u toj oblasti otvaraju najjeftinija radna mjesta i omogućava samozapošljavanje ljudi na selu na svojim imanjima.\n“Na jednom dunumu maline zaradi se godišnje oko 6.000 KM. Sa tri dunuma se ostvari prihod za godišnje potrebe višečlane porodice i mi želimo povećavati broj uzgajivača i površine zasađene ovom kulturom”, ističe Mlađenović.\nOn je precizirao da su prošle godine malinari u Bratuncu ostvarili prihod od oko 15 miliona maraka, a da je cilj da se površine pod malinama i prihodi udvostruče za naredne tri godine. Srna\nTagovi: asusi hanatanicamil durakovicprojektisrebrenica\n27.12.2020 | 10:05\nProblemi u elektrosnabdijevanju Srebrenice\n10.10.2020 | 14:14\nUniverzitet BL: Novo vozilo nam treba jer je postojeće staro 13 godina


Šta bi trebalo da znate kada osnivate udruženje građana ili fondaciju | Knjigovodstvo\nDa li znate, koja su prava i obaveze udruženja, zadužbina i fondacija kada se registruju u Srbiji? Na stranici- Registri/ Udruženja/ Uputstva je objavljena brošura „Šta bi trebalo da znate kada osnivate udruženje, zadužbinu ili fondaciju“.\nVodič je namenjen organizacijama civilnog društva u osnivanju i sadrži korisne informacije o propisima koji uređuju rad i delovanje udruženja, zadužbina i fondacija, naročito o obavezi podnošenja finansijskih izveštaja (ili izjava o neaktivnosti) i obavezi udruženja da elektronski evidentiraju stvarne vlasnike u registrima koje vodi Agencija za privredne registre.\nU brošuri su navedene korisne informacije o tome gde se objavljuju javni konkursi za dodelu sredstava, ko pruža institucionalnu podršku ovim organizacija, gde mogu da potraže sredstva za finansiranje projekata, kako da ostvare saradnju sa organima uprave i kako da se uključe u proces donošenja odluka u zajednici.\nPublikaciju je pripremila Kancelarija za saradnju sa civilnim društvom, u saradnji sa projektom EU „Vidljivost i komuniciranje javne uprave“, a Agencija za privredne registre želi da objavljivanjem vodiča pruži podršku Kancelariji za saradnju sa civilnim društvom u realizaciji pomenutog projekta, a svojim korisnicima želi da, na jednom mestu, pruži dragocene informacije od značaja za organizovanje i rad udruženja, zadužbina i fondacija.\nCategories: saveti, zakon\nSistem za upravljanje redovima čekanja, posredstvom redomata i QR kod čitača u Upravi za trezor Rešenja paušalcima stižu sledeće nedelje


Vlada Brčko distrikta će privrednicima refundirati minimalne bruto plate za mart - Biznis Info\nVlada Brčko distrikta će privrednicima refundirati minimalne bruto plate za mart\nVlada Brčko distrikta će isplatiti iznose za minimalne bruto plate za mart privrednim subjektima, pravnim licima i preduzetnicima kojima je zabranjen rad zbog mjera preduzetih radi sprečavanja širenja epidemije virusa korona, odlučeno je danas na vanrednoj telefonskoj sjednici vlade.\nGradonačelnik Brčkog Siniša Milić rekao je novinarima da pravo na tu vrstu subvencije imaju preduzetnici, odnosno pravna lica čije je sjedište u Brčko distriktu i gdje obavljaju registrovanu djelatnost.\n“Pravo na korištenje subvencije za plaćene poreze i doprinose na plate, kao i za obračunate i isplaćene plate za mart u iznosu od 30 odsto imaju sva ostala preduzeća, preduzetnici i poslovne jedinice sa područja Brčko distrikta, osim onih koji su ovom odlukom izuzeti, a riječ je o javnim preduzećima, ustanovama, bankama i udruženjima”, pojasnio je Milić.\nOn je naveo da je distrikt među prvima u BiH donio konkretne mjere za pomoć privredi i da oni koji otpuštaju radnike ne mogu računati na ovu vrstu pomoći Vlade.\n“Naše su procjene da će izdvajanja po ovom osnovu za ovaj jedan mjesec iznositi oko šest miliona KM”, rekao je Milić.\nOn je dodao da će Vlada razmatrati i pomoć ljudima na evidenciji Zavoda za zapošljavanje, te da neće biti zanemarena ni podrška poljoprivredi za koju će insistirati promptnu isplatu podsticaja koja, inače, kasni.\n“U budžetu imamo obezbijeđena sredstva za jednokratnu novčanu pomoć penzionerima. Ona su do sada isplaćivana krajem godine. Animirali smo naše Odjeljenje za zdravstvo i ostale usluge da priprema taj program da bismo u ovom vremenu izvršili isplatu jednokratne novčane pomoći, jer smo sigurni da će ona penzionerima više značiti danas nego u oktobru”, istakao je Milić, prenijela je agencija Srna.


Danas sjednica Vijeća ministara BiH | Trend Radio Velika Kladuša\nVijeće ministara Bosne i Hercegovine bi na sjednici zakazanoj za danas trebalo da obavi drugi krug glasanja o tridesetak tačaka dnevnog reda koje su razmatrane na prošloj sjednici, ali nisu usvojene u prvom krugu, jer su protiv glasali predstavnici Republike Srpske.\nProšle sedmice održana je sjednica Vijeća ministara BiH na kojoj je, između ostalog, trebao biti razmatran Prijedlog programa reformi Bosne i Hercegovine 2021., s Prijedlogom odluke o usvajanju programa reformi BiH 2021., čiji je predlagač Komisija za saradnju s NATO-om BiH.\nMeđutim, zamjenik ministrice vanjskih poslova BiH i predsjedavajući Komisije za saradnju s NATO-om BiH Josip Brkić je, kao ovlašteni predlagač, povukao tu tačku s dnevnog reda sa zahtjevom predsjedavajućem da je uvrsti na narednu sjednicu Vijeća ministara.\nKazao je tada novinarima da je, sukladno onome što je predsjedavajući Vijeća ministara BiH najavio da će biti protiv svih odluka, „činjenica da je Prijedlog programa reformi za 2021. godinu povučen za narednu sjednicu Vijeća ministara, ostavlja ga u tom proceduralnom životu“.\nVijeće ministara BiH bi se danas, u drugom krugu glasanja, između ostalog trebalo izjasniti o Nacrtu prijedloga programa javnih investicija/razvojno-investicijski program institucija Bosne i Hercegovine 2022. – 2024. godine, kao i o Informaciji o IPA 2021. državnom programu za BiH u okviru Instrumenta pretpristupne pomoći 2021. – 2027. (IPA III).


Fudbal: Super liga Srbije 2018/19, 8. kolo - Dan u Beogradu\nNaslovna » Izlasci » Sport » Fudbal: Super liga Srbije 2018/19, 8. kolo\nFudbal: Super liga Srbije 2018/19, 8. kolo\nOd 14. do 16. septembra, nastavlja se fudbalska Super liga Srbije utakmicama 8. kola. U subotu i nedelju u Beogradu će biti odigrana dva meča.\nLider šampionata, ekipa Crvene zvezde, u okviru 8. kola Super lige Srbije na stadionu „Rajko Mitić“ dočekuje ekipu Radnika iz Surdulice. Crveno-belima će, posle reprezentativne pauze, ovaj meč poslužiti kao generalna proba za debi u Ligi šampiona, pa treba očekivati zanimljiv duel.\nDomaćini su u šest prvenstvenih susreta imali stopostotan učinak (meč sa ekipom Napretka odložen), uz impresivnu gol-razliku, pa sa 18 bodova na svom kontu trenutno zauzimaju 1. mesto na tabeli. Gosti su na startu sezone zabeležili dve pobede, uz jedan remi i četiri poraza, pa sa sedam bodova na svom kontu trenutno zauzimaju 13. mesto na tabeli.\nPoslednji meč 8. kola Super lige Srbije igra se na Dušanovcu gde domaći Voždovac dočekuje gradskog rivala, ekipu Čukaričkog. Biće to duel dva izuzetno kvalitetna tima, sa evropskim ambicijama, pa treba očekivati veliku borbu i zanimljiv susret.\nDomaćini su na startu sezone zabeležili dve pobede, uz dva remija i tri poraza, pa sa osam bodova na svom kontu trenutno zauzimaju 9. mesto na tabeli. Gosti su sezonu započeli sa tri pobede, uz tri remija i jedan poraz, pa sa 12 bodova na svom kontu trenutno zauzimaju 4. mesto na tabeli.\nPoznat je i tačan termin odigravanja 158. večitog derbija u okviru 9. kola Super lige Srbije u sezoni 2018/19. Ekipa Partizana će u Humskoj dočekati najvećeg rivala Crvenu zvezdu, a meč je zakazan za nedelju 23. septembar od 19.00.\nSuper liga Srbije – 8. kolo\nRadnički – Vojvodina (18.30)\nProleter – Partizan (16.00)\nDinamo – Rad (19.00)\nMačva – Zemun (20.00)\nOFK Bačka – Mladost (20.00)\nCrvena zvezda – Radnik (20.30)\nSpartak – Napredak (16.00)\nTagovifk crvena zvezda fk voždovac fudbal izlasci sport super liga srbije\nPrethodni Humanitarni fudbalski turnir „Diplomats 4 Children“\nSledeći Trofej Beograda 2018 u badmintonu


Vlada donosila hrabre odluke | Palelive.com\nPočetna Regija Foča Vlada donosila hrabre odluke\nVlada donosila hrabre odluke\nFOČA – Premijer Republike Srpske Željka Cvijanović izjavila je danas da je Srpska prošla kroz složeno i teško vrijeme, ali da je Vlada donosila hrabre odluke, djelovala interventno i sistemski, te kombinovala različite mjere s ciljem očuvanja privrede.\n“Znamo da upravljamo procesima i pokazali smo da znamo da se izborimo sa teškim vremenima”, poručila je Cvijanovićeva, koja je i međunarodni sektar SNSD-a.\nNa tribini SNSD-a u Foči, Cvijanovićeva je napomenula da ranijih godina nije bilo saradnje sa opštinskim rukovodstvom, ali da je Vlada Srpske, uvažavajući svaku opštinu, pa i Foču, realizovala planirane projekte.\nGovoreći o rezultatima Vlade Srpske, Cvijanovićeva je istakla da Vlada nije opterećivala privredu i povećavala poreske stope, kao što su to radile zemlje u okruženju.\n“Proteklih godinu dana Vlada je intervenisala i za najugroženije kategorije, posebno kada je riječ o penzionerima kojima su penzije povećane za 7,3 odsto”, rekla je Cvijanovićeva i dodala da je Vlada Srpske time pokazala da vodi računa o ovoj populaciji.\nOna je podsjetila da je 23.000 penzionera steklo pravo na penzije u Federaciji BiH, koja nije prihvatila tu obavezu, tako da ih je isplaćivala Vlada Republike Srpske, što mjesečno košta tri miliona KM.\nCvijanovićeva je navela da su povećane i plate za pet odsto od jula prošle godine, te da je time otvoren prostor i za druge intervencije, kao što su povećanje primanja za zaposlene sa nižom i srednjom stručnom spremom.\n“Povećane su i invalidnine za tri odsto”, istakla je Cvijanovićeva, koja je kao najhumaniji projekat nevela program stambenog zbrinjavanja porodica iz boračkih kategorija.\nOna naglasila da je zadržana dobra politika uprkos izazovima svjetske ekonomske krize, te da je Vlada Srpske odgovorila nekim svojim mehanizmima.\nNavodeći da je cijena studiranja u Srpskoj daleko niža nego u regionu, Cvijanovićeva je napomenula da je Vlada Republike Srpske obezbijedila i besplatne udžbenike za učenike prvih i drugih razreda i da takvog primjera u regionu nema.\nOna je navela da su uvedena dodatna davanja za odlične učenike od trećeg do devet razreda osnovne škole koji potiču iz višečlanih porodica.\n“Kada sve to stavite na papir možete vidjeti koliko to košta, ali Vlada Srpske neće prestati sa tim davanjima”, poručila je Cvijanovićeva.\nOna je istakla da se paralelno radilo i na poziciji Republike Srpske da bi neke stvari bile realizovane na pravi način, posebno napominjući pitanje zapošljavanja.\nCvijanovićeva je dodala da su na današnjoj sjednici Vlade Srpske utvrđene i mjere za rasterećenje malih preduzetnika kada je riječ o fiskalizaciji, a ciljem stvaranja sigurnog poslovanja.\n“Koncentrisanim snagama očuvali smo radna mjesta i nekoliko velikih privrednih subjekata”, rekla je Cvijanovićeva.\nOna je kao primjere navela Tehnički remont u Bratuncu, “Birač”, Fabriku duvana Banjaluka, te Rasklopnu opremu u Istočnom Sarajevu.\n“Znamo da upravljamo procesima i pokazali smo da znamo da se izborimo sa teškim vremenima”, poručila je Cvijanovićeva.\nOna je obećala da će Vlada Srpske nastaviti saradnju sa opštinom Foča da bi realizovala sve zacrtane projekte.\nPrethodni članakSrpska mora biti sačuvana\nNaredni članakEBRD finansira put Foča – Hum


MILETIĆ OBIŠAO JOVANOVIĆE\nDa život nekad nema milosti dokaz je porodica Jovanović koja živi u izuzetno teškim uslovima u Omladinskoj ulici u Svrljigu.\nPorodica na okupu sa narodnim poslanikom Milijom Miletićem\nOd kako su preminuli najstariji ukućani Vlastimir i Živojinka, potom sredinom marta ove godine preminuo je i njihov sin – glava porodice četrdesetsedmogodišnji Borivoje Jovanović, njegova supruga Lela i njihova dva maloletna sina staraju se o njegovoj nepokretnoj sestri koja je prikovana za krevet.\nOni žive teško, uz minimalnu socijalnu pomoć koju dobijaju za staranje nad nepokretnom i teško bolesnom Ljiljanom, koja boluje od retke bolesti. Liljana ne govori, ne kreće se, ne reaguje na ljude, leži i to je sve što ima od života.\nNesrećna Liljana Jovanović\nLela nezaposlena, iako ima želju da se zaposli kako bi prehranila porodicu i izškolovala sinove – ne može jer je jedini staratelj nad nepokretnom Ljiljanom. Dečaci su među najboljim učenicima u školi, nižu dobre ocene, ali majka strahuje za nastavak školovanja zbog nedostatka materijalnih sredstava.\nU kući nemaju kompijuter ni internet, koriste stari očev mobilni i fiksni telefon za komunikaciju. Svi žive u jednoj sobi, iako je kuća dvospratna, nedovršena je. Drva im ponestaju, bojler u toaletu curi, odnosno svim kućnim aparatima došao je kraj..\n“Gomilaju se dugovi za komunalije i struju, a para od nigde da se to isplati, kaže Lela Jovanović, otac i majka, kako samu sebe zove“.\nDečaci su obećali da će slušati i čuvati majku i nastaviti da dobijaju petice u školi\nTim povodom, narodni poslanik i predsednik Ujedinjene seljačke stranke Milija Miletić danas je u domu porodice Jovanović razgovarao sa suprugom tragično preminulog Svrljižanina Borivoja i sa njenin sinovima. On je istakao da će iskoristiti svoj autoritet i pokušati da pronađe mogućnost kako bi pomogao ovoj nesrećnoj porodici.\n“Danas svi teško žive, teško je u celoj Srbiji. Ali, kao i do sada, trudiću se da koliko god mogu pomognem mojim Svrljižanima. Ovim ljudima je zaista potrebna pomoć, jer je sva muka spala na jadnu ženu koja je ostala sama, kaže Miletić“.\nMiletić je podsetio da je Ujedinjena seljačka stranka u minulom periodu pomogla u izgradnji i adaptaciji porodične kuće Zorice iz Drajinca, kao i da je učestvovala i u mnogim drugim humanitarnim akcijama širom svrljiške opštine.\nJovanovići su od Miletića zatražili da ukoliko može pomogne oko pronalaženja mogućnosti da se ubrza proces koji traje više od dve godine za rešavanje porodične penzije koju je od majke nasledila sirota Ljiljana, a koja bi u mnogome olakšala život ovoj nesrećnoj porodici.\nInače, i pored svih loših stvari koje su ih zadesile, Jovanovići uz lepu reč i osmeh dočekuju goste koji dolaze u njihov dom.\nLela Jovanović, Ljiljana Jovanović, milija miletic, Narodni poslanik, Porodica Jovanović, Ujedinjena Seljačka Stranka\nPrevPrethodnaKrili duvan u mrtvačkom sanduku\nSledećaFK “Svrljig“ u sredu gostuje ekipi “Brestovac 1946“Next\nivan komrenac77 says:\njel borivoje umro napisali ste da je ziv pa posle tragicno preminuo


Izložba "Delići neolitske stvarnosti" u Obrenovcu\nIzložba „Delići neolitske stvarnosti“ u Obrenovcu\nTanjug 17. septembra 2018. 17:29\nBEOGRAD – U Galeriji Sportsko-kulturnog centra Obrenovac 20. septembra biće otvorena izložba „Delići neolitske stvarnosti: Nove prakse u konzervaciji vinčanske kulturne baštine u Stublinama“, koja se realizuje saradnjom Gradske opštine Obrenovac i Muzeja grada Beograda.\nSistematskim arheološkim istraživanjima na vinčanskom lokalitetu u Stublinama kod Obrenovca pronađeno je stotine hiljada fragmenata raznih predmeta od pečene gline, kosti, roga i kamena.\nNakon brižljive rekonstrukcije i konzervacije, posude, kultni predmeti, nameštaj, oruđe i oružje progovorili su o nekim novim, do sada nepoznatim, aspektima svakodnevnog života u ovom neolitskom naselju.\nNa studijskoj izložbi u Galeriji Sportsko-kulturnog centra Obrenovac biće predstavljeni konzervirani i rekonstruisani predmeti iz Stublina, dok će o konzervatorskoj praksi biti reči na radionicama namenjenim đacima osnovnih i srednjih škola u Obrenovcu i Stublinama.\nProgram ima za cilj da podigne svest i nastavi edukaciju o značaju neolitskog kulturnog nasleđa u lokalnim zajednicama koje imaju neposredni kontakt sa baštinom iz ovog perioda.\nMeštani Stublina su tako već preuzeli ulogu kustosa-čuvara svoje baštine i aktivno učestvuju u njenoj zaštiti i promociji.\nProjekat sistematskih arheoloških istraživanja neolitskog naselja u Stublinama Muzej grada Beograda realizuje uz podršku Sekretarijata za kulturu grada Beograda i Gradske opštine Obrenovac.\nIzložba „Delići neolitske stvarnosti: Nove prakse u konzervaciji vinčanske kulturne baštine u Stublinama“, čiji su autori Ana Živić, Dragana Stojić, Saša Živanović i Miloš Spasić, realizuje se u okviru manifestacije „Dani evropske baštine“ i trajaće do 30. septembra.


Marija Gavrilović viceprvak Balkana u karateu – ASinfo Portal\nČlan bijeljinskog Karate kluba “Unsu” Marija Gavrilović, koja je nastupala u sastavu reprezentacije BiH, osvojila je srebrnu medalju na Balkanskom prvenstvu u Poreču.\nGavrilovićeva je osvojila srebrnu medalju u kategoriji 13 godina (-44) i ovo joj je najbolji zvanični međunarodni rezultat, a postigla ga je nepotpuno oporavljena i spremna poslije jednoipogodišnje pauze u radu zbog zdravstvenih problema, saopšteno je iz Kluba “Unsu”.\nIz Karate kluba “Unsu” napominju da je, osim Gavrilovićeve, još troje njihovih sportista obezbijedilo učešće na Prvenstvu u Poreču.\n“Međutim, zajedničkom odlukom roditelja i Upravnog odbora kluba zbog nedostatka finansijskih sredstava oni, nažalost, nisu putovali u Poreč. Kažemo nažalost, jer smo sigurni da bi u suprotnom sigurno slavili još neku medalju, imajući u vidu kvalitet koji posjeduju”, napomenuli su iz Kluba.\nOsim Gavrilovićeve iz Republike Srpske, a u sastavu reprezentacije BiH, troje sportista iz Banjaluke osvojilo je medalje – srebro je pripalo Teodori Đukić iz Karate kluba “Bushido”, bronza Tatjani Štrbac iz “Sinđelića” i bronza Velji Milišiću iz Kluba “16-a”.\n“Ukupno četiri osvojene medalje za sportiste iz Republike Srpske, s obzirom na podršku i nivo ulaganja, je zadovoljavajuće”, ocijenili su iz Kluba “Unsu”.


Muškarce živciraju reklame sa savršenim modelima : Nadlanu.com\nMuškarce živciraju reklame sa savršenim modelima\nObjavljeno 7. avg 2012. / 12:47:23\nStudija kojom se bavio naučnik Sel Otes sa Univerziteta u Čikagu je pokazala kakvo je raspoloženje pripadnika jačeg pola prema reklamnim kampanjama čija su oni ciljna grupa. Oni ne samo što ne podnose zgodnu, negovanu, mišićavu, namirisanu i stilizovanu "sabraću", već bi takve reklame najradije ukinuli, piše "Dejli Mejl", a prenosi sajt "24sata.hr".\nRazlog je taj, kažu, što smatraju da "pravo muško" ne treba da izgleda tako, mada, iako to ne priznaju, ne treba zanemariti momenat "upoređivanja" u kome se većina prosečnih muškaraca oseća inferiornio u odnosu na zgodne modele.\nMeđutim, isti ti muškarci kojima smeta prikazivanje muškaraca kao seksulanih objekata, nemaju ništa protiv pojavljivanja zanosnih, seksi svetskih lepotica u reklamama, naprotiv, uživaju u takvim spotovima i fotografijama. I ne samo to, njima je skroz prihvatljivo i kad je marketinška poruka kampanje usmerena na promociju muške zabave i promiskuitetnosti. Licemerno, zar ne?\nNaučni tim profesora Otesa je u svom istraživanju, između ostalog, posmatrao reakciju muških ispitanika na reklamne spotove u kojima se u "svoj slavi i veličini" pojavljuje engleski fudbaler Dejvid Bekam. Velika većina prisutnih je izražavala sumnju, negodovala, bila ravnodušna ili čak izbegavala da gleda reklame.\nEvo kako ovu pojavu objašnjava profestor Otes:\n"Ljudi izgrađuju svojevrsne obrambene mehanizme dok gledaju reklame. Ako ih takav ideal muževnosti ugrožava ili im se generalno ne sviđa, pomisliće da ne žele da budu taj muškarac i proizvod koji se reklamira neće ih privući".


Odlučeno: Njegoš bez praznika u Crnoj Gori - Sputnjik Srbija\nOdlučeno: Njegoš bez praznika u Crnoj Gori\n14:33 30.10.2018 Preuzmite kraći link\nSkupština Crne Gore nije prihvatila predlog Demokratskog fronta da se uvede novi praznik, 13. novembar, kao dan Petra II Petrovića Njegoša, prenosi portal IN4S.\n© Foto : YT/dokazi1\nKomentarišući takvu odluku lider Demokratske narodne partije Milan Knežević kazao je da poslanici DF neće ubeđivati Demokratsku partiju socijalista o značaju Njegoša za istoriju Crne Gore, podsetivši da je sličan predlog ranije imala Vlada Duška Markovića, ali da je bila prinuđena da ga povuče i to „samo zbog toga što je Bošnjačka stranka, koja je tas na vagi, ovoj krnjoj i veštačkoj većini, saopštila da za njega neće glasati“.\n„Da smo tog dana bili u Skupštini Crne Gore, mi bismo glasali za Markovićev predlog“, rekao je Knežević.\nDodao je da je posledica takve politike i to da Bošnjaci ne samo što neće da glasaju za dan Njegoša, nego insistiraju i na promenama državnih simbola, u zemlji gde je 75 odsto ljudi pravoslavne veroispovesti.\nOn je pomenuo i da se danas u Skupštini Podgorice po hitnom postupku donosi odluka o podizanju spomenika Josipu Brozu Titu.\n„Titu po hitnom postupku, a za Njegoša treba da razmislite. Kako hoćete, za Njegoša vas moliti nećemo“, zaključio je Knežević.\nNjegoš, Crna Gora, praznik


JLR i BMW tada nisu saopštili kada će se pojaviti prvi rezultati njhove nove saradnje, ali se procenjuje da će to biti kroz tri ili četiri godine. Saradnja podrazumeva zajedničke investicije u istraživanje i razvoj, ali će konačni proizvodi zadržati specifične karakteristike neophodne za svakog od ovih proizvođača. Finansijski detalji ovog partnerstva tada nisu objavljeni.\nTo je što se tiče električnih i plug-in hybrid vozila, ali nezvanične vesti kažu da će saradnja između ova dva proizvođača biti još dublja.\nPosebna je zanimljiva vest da bi novi Jaguar F-Type trebalo da dobije BMW-ov 4,4 litarski twin-turbo V8 motor.\nNovi F-Type bi po nekim izvorima mogao da ima premijeru već sledeće godine, ali ostaje da se vidi sa koliko snage će pomenuti V8 motor raspolagati pod haubom novog F-Typea. U BMW-u M8 recimo ima 600KS, a u verziji M8 Competition 625KS.\nTakođe, novi F-Type će dobiti i moderniji enterijer, sa kvalitetnijim materijalima i novim 10.2-inčnim infotainment sistemom.